marsh-mellow/assamese_wikipedia huggingface dataset:
ফজলি আম
ফজলি আম বা ফকিৰভোগ হল ফলৰ ৰজা আমৰ এক প্ৰকাৰ এই আম দক্ষিণ এছিয়াৰ বিশেষকৈ কৰে বাংলাদেশ আৰু ভাৰতৰ পশ্চিম বংগ আৰু বিহাৰত পোৱা যায় আমৰ অন্যান্য প্ৰজাতি সমূহতকৈ ই দেৰিকৈ ফলে সাধাৰণতে জাম আৰু আচাৰ তৈয়াৰ কৰোঁতে ব্যৱহৃত ফজলি আম, আকাৰত বৰ ডাঙৰ হয়; এক কিলোগ্ৰাম বা তাতোকৈ বেছি ওজনৰ হব পাৰে ভাৰতৰ পশ্চিমবংগ ৰাজ্যৰ মালদা জিলা আৰু বাংলাদেশৰ ৰাজশাহী, চাঁপাইনবাবগঞ্জ জিলা ফজলি খেতিৰ বাবে বিখ্যাত

এপ্ৰিল, ২০০৮ৰ পৰা মাৰ্চ ২০০৯ ৰ মাজভাগত ভাৰত বিশ্ব বাণিজ্য সংস্থাই মালদা জিলাৰ ফজলি আমৰ বাবে ভৌগোলিক স্বীকৃতি লাভ কৰিছে বাংলাদেশতো ৰাজশাহীৰ ফজলিৰ বাবে ২০১৩ চনত ভৌগোলিক সূচক পাবলৈ ভাৱনা-চিন্তা আৰম্ভ হৈছে

নামকৰণৰ ইতিহাস
কথিত আছে, ১৮০০ চনত মালদাৰ কালেক্টৰ ৰেভেন চাহাবে ঘোঁৰাৰ গাড়ীৰে গৌড় লৈ গৈ আছিল পথত তেওঁৰ পিয়াহ লগাত গাঁৱৰ এক মহিলাক পানী খুজিছিল ফজলু বিবি নামে সেই মহিলাৰ চোতালত এজোপা ডাঙৰ আমগছ আছিল ফজলু বিবি সেই আম দি ফকিৰ-সন্ন্যাসীসকলক আপ্যায়ন কৰিছিল (সেইবাবে এই আমৰ আন এক নাম ফকিৰভোগ) ফজলু বিবি তেওঁক পানীৰ পৰিবৰ্তে এটি আম খাবলৈ দিয়ে আম খাই কালেক্টৰ চাহাবে ইংৰাজীত তাইক আমৰ নাম সুধিলে বুজিব নোৱাৰি মহিলা গৰাকীয়ে তাইৰ নিজৰ নাম ক'লে তেতিয়াৰ পৰা এই আমৰ নাম ফজলি হয়

বিৱৰণ
ফজলি আম গড়ে ১৩.৮ চে.মি. দীঘল ৯.৫ চে.মি. প্ৰস্থ আৰু ৭.৮ চে.মি. উচ্চতাৰ হয় গড়ে ওজন প্ৰায় ৬৫৪.৪ গ্ৰাম আমটো দীঘল আৰু ঈষৎ চেপেটা পকা আম অলপ হালধীয়া আঁহবিহীন, ৰসাল, সুগন্ধযুক্ত, সুস্বাদু আৰু মিঠা গুটি দীঘল, চেপেটা আৰু পাতল এই আমৰ মিঠাৰ পৰিমাণ ১৭.৫ শতাংশ আহাৰ-শাওন মাহত, বা সাধাৰণতে জুলাই মাহৰ পৰা ফজলি আম পকে

সাহিত্যত উল্লেখ
বিভিন্ন ধৰণৰ আমৰ উল্লেখ বঙালী সাহিত্যত বহুবাৰ হৈছে ৰবীন্দ্ৰনাথ ঠাকুৰ তেওঁৰ শেষেৰ কবিতা উপন্যাসত নায়ক অমিত ৰায়ৰ মুখেৰে ফজলি আমৰ উল্লেখ কৰিছে

তথ্য সংগ্ৰহ 

শ্ৰেণী:ভাৰতৰ ভৌগোলিক স্বীকৃতি
আম, ফজলি
ফটোগ্ৰাফী () হৈছে পোহৰ ৰেকৰ্ড কৰি দীৰ্ঘম্যাদী ছবি সৃষ্টি কৰাৰ কলা, প্ৰয়োগ, আৰু অনুশীলন ছবিসমূহ হয়তো ইমেজ চেন্সৰৰ জৰিয়তে ইলেক্ট্ৰনিকভাৱে নাইবা ফটোগ্ৰাফিক ফিল্মৰ দৰে পাতল-সংবেদনশীল সামগ্ৰীৰ জৰিয়তে ৰাসায়নিকভাৱে সৃষ্টি কৰা হয় ফটোগ্ৰাফীক বিজ্ঞান, নিৰ্মাণ আৰু ব্যৱসায়ৰ দৰে বহুতো ক্ষেত্ৰত ব্যৱহাৰ কৰাৰ লগতে কলা, চলচ্চিত্ৰ আৰু ভিডিঅ' নিৰ্মাণ, মনোৰঞ্জনমূলক উদ্দেশ্য, হবি আৰু গণমাধ্যমত ইয়াৰ অধিক প্ৰত্যক্ষ ব্যৱহাৰ হয়

তথ্য সংগ্ৰহ
ফটৌমাটা বেৰী () জন্ম: ১৯৫৪ চনত জন্ম গ্ৰহণ কৰা গিনিৰ এজন স্থপতিবিদ আৰু লেখক তেওঁ গিনিৰ প্ৰথম মহিলা স্থপতিবিদ হিচাপে পৰিচিত, আৰু অৰ্ডাৰ অৱ আৰ্কিটেক্টছ অৱ গিনিৰ এগৰাকী প্ৰাক্তন সভানেত্ৰী 

জীৱনী
ফাটৌমাটাই ১৯৫৪ চনত মধ্য গিনিৰ মামৌত জন্মগ্ৰহণ কৰে তেওঁৰ পিতৃ আছিল এজন চিকিৎসক আৰু ৰাজনীতিবিদ ১৯৭৩ চনত ডনকাৰ লাইচি ২  ৰ পৰা তেওঁ স্নাতক ডিগ্ৰী লাভ কৰে আৰু তাৰ পিছত ক'নাক্ৰি বিশ্ববিদ্যালয়ত চিভিল ইঞ্জিনিয়াৰিং অধ্যয়ন কৰে আৰু কিউবাৰ ৰাষ্ট্ৰপতি ফিডেল কাষ্ট্ৰোৰ পৰা বৃত্তি গ্ৰহণ কৰি হাভানাত ৫ বছৰ ধৰি স্থাপত্য বিদ্যা অধ্যয়ন কৰে গিনিলৈ উভতি অহাৰ লগে লগে তেওঁ স্থপতিবিদ হিচাপে কাম কৰিবলৈ লয় ২০০২ চনত তেওঁ আৰ্চি প্লাছ নামৰ নিজাকৈ এটা উদ্যোগ স্থাপন কৰে গিনিৰ প্ৰথম মহিলা স্থপতিবিদ হিচাপে পৰিচিত বেৰী ২০১৬ চনৰ পৰা ২০১৮ চনলৈকে অৰ্ডাৰ অৱ আৰ্কিটেক্টছ অৱ গিনিৰ সভানেত্ৰী আছিল

তথ্য সূত্ৰ

শ্ৰেণী:স্থপতিবিদ
শ্ৰেণী:নাৰীবাদ আৰু লোকগাথা ২০২৫
ফণী তালুকদাৰ () অসমৰ এগৰাকী বিষয়া, সংবাদসেৱী, প্ৰবন্ধকাৰ, সাহিত্যিক, নাট্যকাৰ, অনুবাদক আৰু চলচ্চিত্ৰ পৰিচালক আছিল 

 জন্ম 
১৯২১ চনত বৰপেটা জিলাত তেওঁৰ জন্ম হয়অসমৰ লেখক পৰিচয়,ৰাবিব মেৰুৰ(সম্পাদক) ইণ্টাৰনেট সংস্কৰণ, প্ৰথম প্ৰকাশ,২০১৯

 শিক্ষা 
১৯৩৭ চনত বৰপেটাৰ চৰকাৰী উচ্চ মাধ্যমিক বিদ্যালয়ৰ পৰা প্ৰৱেশিকা পৰীক্ষাত উত্তীৰ্ণ হৈ কটন কলেজৰ পৰা স্নাতক আৰু লক্ষণৌ বিশ্ববিদ্যালয়ৰ পৰা ইংৰাজী বিষয়ত স্নাতকোত্তৰ ডিগ্ৰী লাভ কৰেঅসমৰ লেখক পৰিচয়, ৰাবিব মছৰুৰ (সম্পাদক) ইণ্টাৰনেট সংস্কৰণ, প্ৰথম প্ৰকাশ,২০১৯

 চাকৰি জীৱন 
তেওঁ শ্বিলং- গুৱাহাটী অনাতাঁৰ কেন্দ্ৰৰ কাৰ্য্যবাহী ৰূপে কৰ্মজীৱনৰ পাতনি মেলি ১৯৬৫ এই পদৰ পৰা অৱসৰ গ্ৰহণ কৰি দৈনিক অসমৰ সহকাৰী সম্পাদক আৰু অসম বাণী, অগ্ৰদূত, নৱগ্ৰহ আদি কাকতৰ সম্পাদক আৰু সাপ্তাহিক সময়ৰ মুখ্য সম্পাদক হিচাপে কাৰ্যনিৰ্বাহ কৰিছিলঅসমৰ লেখক পৰিচয়,ৰাবিব মছৰুৰ (সম্পাদক) ইণ্টাৰনেট সংস্কৰণ, প্ৰথম প্ৰকাশ ২০১৯

 সাহিত্যৰাজি 
প্ৰকাশিত গ্ৰন্থ:
আলোকৰ যাত্ৰী
পৃথিৱীৰ প্ৰেম
প্ৰমথেশ বৰুৱা
অসম্পূৰ্ণ প্ৰথম ৰজা
অঘৰী অৱতাৰ

 বঁটা আৰু সন্মান 
সাহিত্য অকাডেমী বঁটা
জ্যোতি চিত্ৰবন ৰ অধ্যক্ষ
অসম নাট্য সন্মিলনৰ সভাপতিঅসমৰ লেখক পৰিচয়, ৰাবিব মছৰুৰ (সম্পাদক) ইণ্টাৰনেট সংস্কৰণ, প্ৰথম প্ৰকাশ,২০১৯

 মৃত্যু 
তেওঁ ১৯৯৮ চনত মৃত্যু হয় 

 তথ্যসূত্ৰ 

শ্ৰেণী:অসমীয়া ভাষাৰ চলচ্চিত্ৰ পৰিচালক
শ্ৰেণী:অসমৰ সাংবাদিক
শ্ৰেণী:ইছলাম ধৰ্ম
ফতোয়া বা ফাতওয়া (একবচনত "ফাতাওয়া" আৰবী: ) আৰু বহুবচনত ফাতাবী (আৰবী:) হ'ল বিধান আৰু সমাধান, যিটো কোনো ঘটনা বা অৱস্থাৰ প্ৰক্ষিতত ইছলামী শ্বৰীয়তৰ প্ৰমাণৰ আলোকত মুফতিয়ে বা ইছলামী আইন-বিশেষজ্ঞই প্ৰদান কৰি থাকবাংলাপিডিয়া- বাংলা ওয়েব সংস্কৰণ "ফতোয়া" নিবন্ধ  যেতিয়া কোনো ব্যক্তি পোনপটীয়াকৈ কোৰআন আৰু হাদিছ কিংবা ফিকহৰ আলোকত উদ্ভূত সমস্যাৰ সমাধান বাহিৰ কৰিবলৈ অপাৰগ হয় তেতিয়া তেখেতে মুফতীৰ ওচৰলৈ গৈ এই বিষয়ৰ সমাধান বিচাৰে এইটোক ইছলামৰ পৰিভাষাত ইছতিফতা (আৰবীত:) বোলে মুফতিয়ে ইছলামী শ্বৰীয়তৰ আলোকত সমস্যাৰ সমাধান জনাই দিয়ে এই সমাধান প্ৰদান কৰাক ইছলামৰ পৰিভাষাত ইফতা (আৰবীত: ) বোলে আৰু প্ৰদত্ত সমাধান বা বিধানটোক ফতোয়া বোলেফতোয়া, কাযা, হদ ও তাযীৰ: পৰিচিতি ও কিছু মৌলিক বিধান মাওলানা আব্দুল মালেক ৰচিত

পাৰিভাষিক অৰ্থ
ইমাম আবু ৰাগিব ইছফাহানী (ৰহঃ)য়ে কৈছে, জটিল বিষয়ত সুস্থ সমাধান হ'ল ফতোয়া 

মুফতী আমিমুল ইহছান কৈছে, ফতোয়া
হ'ল শ্বৰীয়তৰ বিধান 

আধুনিক পণ্ডিতসকলে কয়, ফতোয়া হ'ল ইছলামী আইনে বিশেষজ্ঞ কৰ্তৃক আনুষ্ঠানিক আইনগত মতামত প্ৰদান 

তাফছীৰ কাৰক সকলে কয়, কোনো ব্যক্তিৰ জিজ্ঞাসাৰ জবাবত দলীল-প্ৰমাণৰ ভিত্তিত শ্বৰীয়তৰ বিধান স্পষ্টভাবে বৰ্ণনা কৰা হ'ল ফতোয়া 

আল-কোৰআনত ফতোয়াঃ
বহু হাদিছত ফতোয়াৰ ব্যৱহাৰ আছে
শ্বৰীয়তৰ দৃষ্টিত ফতোয়াৰ মৰ্যাদাঃ
ফতোয়া প্ৰদানত পূৰ্ববৰ্তী আলিম সকলৰ সতৰ্কতা
ফতোয়াৰ ইতিহাসঃ
তাবিঈসকলৰ যুগত ফতোয়াঃ
ফতোয়াৰ ভিত্তিঃ
ফতোয়া প্ৰদানৰ যোগ্যতাঃ
ফতোয়াদানৰ ক্ষেত্ৰত চৰ্তাৱলীঃ
ফতোয়া লিখাৰ নিয়মাৱলীঃ

তথ্য সূত্ৰ
চি. চাইনেনছি  হৈছে এক প্ৰকাৰৰ জলকীয়া ইয়াক সাধাৰণতে ফফং জলকীয়া বা ইংৰাজীত "য়েল্ল' নেণ্টাৰ্ণ চিলি" (  ) বুলি কোৱা হয় ই আমেৰিকাৰ এক থলুৱা প্ৰজাতি ইহঁতৰ ব্যতিক্ৰমী জ্বলা গুণ আৰু অনন্য গন্ধৰ বাবে এই প্ৰজাতিৰ বিভিন্ন প্ৰকাৰবোৰ সমগ্ৰ বিশ্বতে জনাজাত পৃথিৱীৰ আটাইতকৈ জ্বলা জলকীয়া; ভোট-জলকীয়া এই প্ৰজাতিৰে অন্তৰ্গত এক প্ৰকাৰ
তথ্য সংগ্ৰহ

শ্ৰেণী:গুল্ম
শ্ৰেণী:জলকীয়া
কিছুমান ফল
উদ্ভিদবিজ্ঞানৰ মতে ফল হৈছে সপুষ্পক উদ্ভিদৰ ফুল ফুলাৰ পিছত গৰ্ভাশয়ৰ পৰা সৃষ্টি হোৱা বীজ-বহনকাৰী গঠন 

সপুষ্পক উদ্ভিদে ফলৰ দ্বাৰা বীজৰ বিস্তাৰ কৰে খোৱা ফলসমূহৰ বাবে মানুহ আৰু অন্য জীৱ-জন্তু উদ্ভিদৰ ওপৰত নিৰ্ভৰশীল বিশ্বৰ বিভিন্ন প্ৰান্তত বহুল ভিত্তিক ফলৰ খেতি কৰা হয় কিছুমান ফলৰ সাংস্কৃতিক আৰু সাংকতিক মূল্য উল্লেখনীয় 

সাধাৰণ ভাষাত, "ফল" বুলিলে উদ্ভিদৰ বীজ-যুক্ত মিঠা বা টেঙা আৰু কেঁচাকৈ খাব পৰা গঠনক বুজায়, যেনে আপেল, কল, আঙুৰ, নেমু, কমলা, আৰু মাটিকঁঠাল আদি আনহাতে, উদ্ভিদবিদ্যাৰ মত, "ফল" বুলিলে সাধাৰণতে ফলৰ ভিতৰত নধৰা, যেনে বিন, ধান, আলু, আৰু গম আদিকো বুজায় ভেঁকুৰৰ ৰেণু সৃষ্টি কৰা অংগকো উদ্ভিদবিদ্যাত ফলৰ ভিতৰত ধৰা হয়

 বীজহীন ফল 
কিছুমান বীজহীন ফল
তথ্য সংগ্ৰহ

শ্ৰেণী:ফল
গোট -ৰ প্ৰতিটো উপাদানক গোট -ৰ ঠিক একেটা উপাদানৰ সৈতে সংযুক্ত কৰাৰ পদ্ধতিকে গণিতত ফলন () বুলি কোৱা হয়; , , ,  আৰু  শব্দসমূহ বহু সময়ত সমাৰ্থক হিচাপে ব্যৱহৃত হয়  গোটটোক ফাংচনৰ ডমেইন বুলি কোৱা হয় আৰু  গোটটোক ফাংচনৰ ক'ডমেইন বুলি কোৱা হয় 

প্ৰাথমিকভাৱে, ফলনবোৰ এটা পৰিমাণ কিদৰে আন এটা পৰমাণৰ ওপৰত নিৰ্ভৰ কৰে তাৰ আদৰ্শ ৰূপ আছিল যেনে, কোনো গ্ৰহৰ অৱস্থান সময়ৰ এটা ফলন ঐতিহাসিকভাৱে, ১৭ শতিকাৰ শেষত অসীম ক্ষুদ্ৰ কেলকুলাছৰ জৰিয়তে এই ধাৰণাটোক বিকশিত কৰা হৈছিল, আৰু ১৯ শতিকালৈকে বিবেচিত ফলনবোৰ পাৰ্থক্যযোগ্য (অৰ্থাৎ, ইয়াৰ নিয়মিততা উচ্চ মাত্ৰাৰ) আছিল ১৯ শতিকাৰ শেষৰ ফালে এই ধাৰণাটোক ছেট তত্ত্বৰ জৰিয়তে আনুষ্ঠানিক ৰূপ দিয়া হয়, আৰু ফলস্বৰূপে ফলনৰ ধাৰণাৰ সম্ভাৱ্য ব্যৱহাৰ যথেষ্ট বৃদ্ধি পায় 

এটা ফলন সাধাৰণতে ,  বা  আদি আখৰেৰে চিহ্নিত কৰা হয় কোনো  মানত  ফলনৰ মান (অৰ্থাৎ,  ৰ সৈতে জড়িত ক'ডমেইনৰ উপাদান)  ৰূপে লিখা হয়; যেনে,  হলে ফলনৰ মান  হব এক নিৰ্দিষ্ট ফলন সাধাৰণতে  ৰ ওপৰত নিৰ্ভৰশীল এক অভিব্যক্তিৰ জৰিয়তে সংজ্ঞায়িত কৰা হয়, যেনে  এই ক্ষেত্ৰত, এক নিৰ্দিষ্ট মানত ফলনৰ মান উলিওৱা বাবে কিছুমান গণনাৰ প্ৰয়োজন হব পাৰে, যাক ফাংচন মূল্যায়ন বোলা হয় উদাহৰণস্বৰূপে, যদি  তেন্তে 

ডমেইন আৰু ক'ডমেইন জনা থাকিলেও, এটা ফলনক  যোৰৰ গোট হিচাপে অনন্যভাৱে প্ৰতিনিধিত্ব কৰিব পাৰি, যাক ফলনৰ গ্ৰাফ বুলি কোৱা হয় এইটো ফলনক দৰ্শন কৰিবলৈ এটা জনপ্ৰিয় পদ্ধতি"গ্ৰাফ" শব্দটোৰ এই সংজ্ঞা যোৰৰ এক গোটক বোলে ডায়াগ্ৰামৰ অৰ্থত গ্ৰাফ বেছি উপযোগী হয় বাস্তৱ সংখ্যাৰ গোটৰ পৰা বাস্তৱ সংখ্যালৈ ফলনসমূহৰ ক্ষেত্ৰত সকলো ফলনক যোৰৰ গোট হিচাপে বৰ্ণনা কৰিব পাৰি, কিন্তু অন্য ধৰণৰ গোট (যেনে ম্যাট্ৰিস্কৰ গোট)ৰ মাজত ফলন চিত্ৰিত কৰাটো প্ৰায়গভাগত জটিল হব পাৰে যেতিয়া ডমেইন আৰু ক'ডমেইন বাস্তৱ সংখ্যাৰ গোট হয়, তেতিয়া প্ৰত্যেক যোৰক সমতলত এখন বিন্দুৰ কাৰ্টেছিয়ান স্থানাংক হিচাপে ভাবিব পাৰি 

বিজ্ঞান, অভিযান্ত্ৰিকী, আৰু গণিতৰ অধিকাংশ শাখাত ফলনৰ বহুল ব্যৱহাৰ আছে কোৱা হৈছে যে ফলনসমূহ গণিতৰ প্ৰায় সকলো ক্ষেত্ৰতে "অন্বেষণৰ কেন্দ্ৰীয় বস্তু" 

ফলন ধাৰণাটো প্ৰাচীন গণিতৰ অনানুষ্ঠানিক উৎসৰ পৰা আৰম্ভ কৰি ১৯ শতিকাৰ শেষত ইয়াৰ আনুষ্ঠানিকতালৈকে শতাব্দীৰ ভিতৰত যথেষ্ট বিকশিত হৈছে 

 তথ্যসূত্ৰ 

 বাহ্যিক সংযোগ 
    

শ্ৰেণী:বিজ্ঞান
শ্ৰেণী:গণিত
উদ্ভিদবিজ্ঞানৰ সংজ্ঞা অনুসৰি বীজ বহন কৰা উদ্ভিদৰ বিশেষ মঙহাল বা মঙহহীন অংশকে ফল বুলি কোৱা হয় এই ফলৰ বিকাশ হয় স্ত্ৰীকেশৰৰ গৰ্ভাশয় নাম অংশটোৰ পৰা সকলো গুপ্তবীজী উদ্ভিদৰ ফল গঠন হয় অসমৰ থলুৱা ফলৰ ভিতৰত লেটেকু, পনিয়ল, থেৰেজু, অমৰা, মিৰিকাটেঙা, বনপিঠা, নগাটেঙা, ডালিম, মধুৰিআম, বিভিন্ন প্ৰকাৰৰ জামু, আম, নাচপতি, আতলচ, মাটিকঁঠাল, কঁঠাল, তেঁতেলী, লিচু, আহোমবগৰী, নৰাবগৰী, থেকেৰা, কল, কৰ্দ্দৈ, ৰহদৈ, বেল আদি প্ৰধানথলুৱা ফলৰ আদৰ আৰু অনাদৰ-ড অন্নজ্যোতি গগৈ; প্ৰান্তিক, ১৬ জানুৱাৰি, ২০১২
 অসমীয়া নাম ইংৰাজী নাম বৈজ্ঞানিক নাম  চিত্ৰডালিম 100নৰা বগৰী  100নগা টেঙা 100বেত গুটি  100লতা বেল  100কঁঠাল     100 আম   100 অমিতা   100চপেটাচিকু 100ষ্ট্ৰবেৰীবাৰীখিছ  100ৰবাব টেঙা 100 আহোম বগৰী 100 কমলাসুমথিৰা টেঙা    100আটলাচ      100আমলখি       100 বগৰী    100 মধুৰীআম     100 অনাৰসমাটি-কঁঠাল    100 আপেল    100 ক'লা জামু    
  100অমৰা     100ভোমোৰা      100বকুল      100ডেৱা      100কৰ্জা টেঙা     100কুজি থেকেৰা    কৰ্দ্দৈ  100কাজিনেমু  100কুঁহিয়াৰ  100শিলিখা    100ঔটেঙা   100জলফাই - 100তেঁতেলী 100

তথ্য সংগ্ৰহ

বাহ্যিক সংযোগ

   , , 
    
          
  
  

শ্ৰেণী:উদ্ভিদবিজ্ঞান সম্পৰ্কীয় তালিকা আৰু প্ৰবন্ধ

শ্ৰেণী:তালিকাসমূহ
এগিলাচ কমলাৰ ৰস

ফলৰ ৰস বা জুছ বুলিলে বিভিন্ন ফল-মূল আৰু পাচলিত মজুত হৈ থকা প্ৰাকৃতিক জুলীয়া পদাৰ্থ বা ৰসকে বুজা যায় ফল বা অন্যান্য জৈৱিক উপাদান যেনে মাংস আৰু সাগৰীয় খাদ্যসামগ্ৰীৰ সোৱাদযুক্ত পানীয়কো জুছ বোলা হয় জুছসমূহ শীতল পানীয় অথবা আন খাদ্যৰ উপকৰণ হিচাপে ব্যৱহৃত হয় পেষ্টুৰাইজেচন প্ৰণালীৰ আৱিষ্কাৰৰ আগলৈকে জুছ শীতল পানীয় হিচাপে জনপ্ৰিয় হোৱা নাছিল
প্ৰস্তুতকৰণ
বিভিন্ন ফল বা পাচলি কোনো তাপ প্ৰয়োগ নকৰাকৈ চেপি তাৰ পৰা ৰস উলিওৱা হয়উদাহৰণস্বৰূপে কমলা টেঙাৰ ৰস তৈয়াৰ কৰিবলৈ কমলা টেঙা চেপি তাৰ পৰা ৰস উলিয়াই লোৱা হয় আনহাতে আমৰ ৰস তৈয়াৰ কৰিবলৈ আমটো পিহি পেলোৱাৰ প্ৰয়োজন হয় কেতিয়াবা বৈদ্যুতিক জুচাৰ ব্যৱহাৰ কৰিও ৰস উলিওৱা হয় 
ব্যৱসায়িক উৎপাদনৰ ক্ষেত্ৰত আঁহ আতৰোৱাৰ বিশেষ যতন থাকে উচ্চ আঁহযুক্ত কমলাৰ ৰসৰ বিশেষ চাহিদা আছে 

ফলৰ ৰস প্ৰস্তুতকৰণৰ বাবে ব্যৱহৃত পদ্ধতি সমূহ হ'ল কেনিং, পেষ্টুৰাইজেচন, কনচেনট্ৰেট, শীতলিকৰণ, বাষ্পীভৱন আৰু স্প্ৰে ডাইং 

 তথ্য সংগ্ৰহ

বাহ্যিক সংযোগ

   ()  2003.

শ্ৰেণী:খাদ্য
শ্ৰেণী:পানীয়
ছমপট চং ক্বেন, ২০ শতিকাৰ আৰম্ভণি, বুংকা গাকুয়েন সাজ-পোছাক সংগ্ৰহালয়
ফা হেং বা ছমপট চং ক্বেন হৈছে কম্বোডিয়া, লাওছ আৰু থাইলেণ্ড দেশসমূহত দৈনন্দিন পৰিধানৰ বাবে উচ্চ আৰু মধ্যবিত্ত শ্ৰেণীৰ মহিলাসকলৰ বাবে পছন্দৰ এক কাপোৰ সাধাৰণ ছমপটৰ দৰে নহৈ ইয়াত স্কাৰ্টতকৈ পেণ্টৰ বৈশিষ্ট্য বেছি চং ক্ৰেবেনক শিল্প ইতিহাসবিদ সিংঘালাম্পঙে এইদৰে বৰ্ণনা কৰিছে "...এক প্ৰকাৰৰ কাপোৰ যিটো ঢিলা ব্ৰিচৰ দৰে পিন্ধাজনে নিজৰ কঁকালত আয়তাকাৰ কাপোৰৰ টুকুৰা মেৰিয়াই লয়, তাৰ পিছত কাপোৰৰ ধাৰে ভৰিৰ মাজেৰে পাৰ কৰি খোচনি মৰা হয়" ১৯ শতিকাৰ বহু ইউৰোপীয় বিৱৰণীত এই কাপোৰ বিধক প্ৰায়ে আঁঠুৰ ব্ৰিচ, ৰাইডিং ব্ৰিচ বা নিকাৰবকাৰ বুলি উল্লেখ আছে" 

ব্যুৎপত্তি
ছমপট চং ক্বেন () হৈছে তিনিটা খ্মেৰ শব্দৰ সংমিশ্ৰণ; ছমপট (শৰীৰৰ তলৰ অংশত পিন্ধা দীঘল আয়তাকাৰ কাপোৰ), চং (মেৰিয়াব পৰাকৈ), আৰু ক্বেন (কঁকালত মেৰিয়াই লোৱা আৰু তাৰ পিছত ভৰিৰ মাজেৰে পিছলৈ টানি পিছফালে খোচনি মৰা শৰীৰৰ তলৰ কাপোৰক বুজায়) মুঠতে এই ধৰণৰ কাপোৰক ক্বেন বা চং ক্বেন বুলি জনা যায়, ইয়াৰ খ্মেৰ ভাষাত আক্ষৰিক অৰ্থ হৈছে মেৰিয়াই পিন্ধা আনহাতে চং ক্ৰাবেন () থাই মানুহৰ মাজত ব্যৱহৃত আৰু এই খ্মেৰ শব্দৰ পৰা উদ্ভৱ হৈছে 

ইতিহাস
ছমপট চং ক্বেনৰ ইতিহাস প্ৰাচীন কম্বোডিয়াৰ পৰাই আৰম্ভ হয়, য'ত দেৱতাসকলক প্ৰায়ে এনে শৈলী পিন্ধা অৱস্থাত চিত্ৰিত কৰা হৈছিল এই কাপোৰৰ সৈতে জড়িত এটা কিংবদন্তিত উল্লেখ কৰা হৈছে যে বহু আগতেই খ্মেৰ মানুহে ভাৰতীয় পৰম্পৰা অনুসৰণ কৰি ছমপট চং ক্বেন পিন্ধিছিল সেই সময়ত ভাৰতত বহুতো ধৰ্মৰ প্ৰচলন আছিল যদিও আটাইতকৈ গুৰুত্বপূৰ্ণ ধৰ্মটো আছিল হিন্দু ধৰ্ম, কিয়নো সেই সময়ত খ্মেৰ ৰজাই হিন্দু ধৰ্মৰ বাবেও উৎসৰ্গিত এংকৰ ৱাটৰ দৰে মন্দিৰ নিৰ্মাণ কৰিছিল খ্মেৰ সাম্ৰাজ্যৰ যুগত বেছিভাগ মানুহেই এংকৰ ৱাটৰ প্ৰথম মহলাত খোদিত দ্য ৰিমকাৰ পঢ়া আৰু দেখাৰ সম্ভাৱনা আছিল ছমপট চং ক্বেনৰ উৎপত্তি ভাৰতীয় বুলি অনুমান কৰা হৈছে লগতে ভাৰতৰ বিখ্যাত পৌৰাণিক কাহিনী ৰামায়ণৰ লগতে খ্মেৰ অভিযোজন ৰীমকেৰৰ ৰাজকুমাৰ ৰামৰ প্ৰহৰী হনুমান নামেৰে পৰিচিত এজন দেৱক প্ৰাৰ্থনা আৰু পূজা দিয়া হয় হনুমানৰ শক্তি দেখুৱাবলৈ ভাৰতীয়সকলে ছমপট চং ক্বেন সাজ-পোছাক হিচাপে পিন্ধিবলৈ পছন্দ কৰিছিল যদিও কম্বোডিয়াৰ লোক সকলেও বিশেষ অনুষ্ঠানৰ বাবে এই পোচাক পিন্ধে 

ভাৰতত ধুতি নামেৰে পৰিচিত এক পোচাকৰ সৈতে ছমপট চং ক্বেনৰ প্ৰভাৱ প্ৰাচীন কালৰ পৰা আজিলৈকে খ্মেৰ সংস্কৃতিত শক্তিশালীভাৱে অন্তৰ্ভুক্ত হৈ আছে খ্মেৰ সকলৰ দৰে এই কাপোৰ দক্ষিণ ভাৰতৰ তামিল লোকসকলেও পিন্ধিছিল ফা হেং, দক্ষিণ ভাৰতৰ পৰম্পৰাগত পোচাক আৰু ইয়াক প্ৰাচীন কম্বোডিয়ান ৰাজ্য ফুনানৰ ৰজা কাউণ্ডিনিয়াৰ দ্বাৰা আমদানি কৰা হৈছিল

ত্ৰয়োদশ আৰু চতুৰ্দশ শতিকাৰ মাজভাগত থাই লোকসকলে (চুখোথাই ৰাজ্যৰ পৰা, আজি থাইলেণ্ড নামেৰে জনাজাত) আৰু লাও লোকসকলে (লান ছাঙৰ পৰা, আজি লাও নামেৰে জনাজাত) খেমেৰৰ পৰা অহা ছমপট চং ক্বেন পৰিধান গ্ৰহণ কৰিছিল তেওঁলোকে বিশেষ অনুষ্ঠান উপভোগ কৰাৰ বাবে ইয়াক উচ্চ বুলি গণ্য কৰিছিল আৰু তেওঁলোকৰ স্থানীয় ৰাজপ্ৰসাদত ৰজাঘৰীয়া বা ৰাজতন্ত্ৰৰ বাবে উপযোগী বুলি গণ্য কৰিছিল, থাই জনগোষ্ঠী আৰু লাও জনসাধাৰণেও একে ধৰণেৰে ছমপট চং ক্বেনক ব্যৱহাৰ কৰিছিল

চিত্ৰ বিথিকা

তথ্যসূত্ৰ

শ্ৰেণী:বস্ত্ৰ
ফা-হিয়েন (, ) এজন চীনা বৌদ্ধ ভিক্ষু, পৰিব্ৰাজক আৰু অনুবাদক তেওঁ প্ৰাচীন চীনৰ পৰা ভাৰতলৈ ভ্ৰমণ কৰিছিল

 প্ৰাৰম্ভিক জীৱন 
ফা-হিয়েনৰ জীৱনকাল ৩৭৩ খ্ৰীষ্টাব্দৰ পৰা ৪২২ খ্ৰীষ্টাব্দ বৃত্তিগতভাৱে তেওঁলোকৰ পৰিয়ালটো বৌদ্ধবিহাৰৰ লগত জড়িত আছিল পৰিয়ালৰ চাৰিজন সন্তানৰ ভিতৰত ফাহিয়েন আটাইতকৈ সৰু কিন্তু ডাঙৰ ককায়েকৰ মৃত্যুৰ বাবে ফাহিয়েন সৰুতেই বৌদ্ধবিহাৰৰ কামত জড়িত হয় দহবছৰ বয়সত তেওঁৰ পিতৃৰ বিয়োগ ঘটে সৰু অৱস্থাতে তেওঁ ভীষণ অসুখত ভুগি বৌদ্ধবিহাৰ ত্যাগ কৰিবলগীয়া হয় সুস্থ হৈ তেওঁ পুনৰ বৌদ্ধবিহাৰলৈ ঘূৰি আহে বিশ বছৰ বয়সত উপসম্পদা (দীক্ষা) গ্ৰহণ কৰি তেওঁ সম্পূৰ্ণভাবে ভিক্ষুৰ জীৱন আকোঁৱালি লয় বিনয়পিটকৰ সম্পূৰ্ণ পাঠ সংগ্ৰহৰ উদ্দেশ্যে তেওঁ ভাৰতলৈ আহিবলৈ মন মেলে

 ফা-হিয়েনৰ ভাৰত ভ্ৰমণ 
ভাৰতৰ মাজেদি ফা-হিয়েনৰ যাত্ৰাপথ
ফা-হিয়েনে ৩৯৯ খ্ৰীষ্টাব্দত নজন বৌদ্ধভিক্ষুৰ লগত পশ্চিম চীনৰ পিং-ইয়াং নামৰ ঠাইৰপৰা গোবী (তাকলামাকান) মৰুভূমিৰ মাজেৰে যাত্ৰা কৰি খোটানত উপস্থিত হয় তাৰপৰা পামিৰ মালভূমি অতিক্ৰম কৰি উদয়ন (সোৰাট) হৈ তক্ষশীলা-পুৰুষপুৰত উপস্থিত হয় ফাহিয়েন ৩৯৯ - ৪১৪ খ্ৰীষ্টাব্দলৈ ভাৰতত থাকি বিভিন্ন বৌদ্ধ ধৰ্মগ্ৰন্থ আৰু বৌদ্ধ তীৰ্থস্থান ভ্ৰমণ কৰে তেওঁ ভ্ৰমণ কৰা স্থানসমূহৰ ভিতৰত ৰাজগৃহ, বোধগয়া, কাশী, কপিলাবস্তু, সাৰনাথ কুশীনগৰ আদি অন্যতম ফাহিয়েন বৰ্তমান নেপালত অৱস্থিত বুদ্ধৰ জন্মস্থান লুম্বিনীলৈও যায় ফাহিয়েন তিনিবছৰ পাটলিপুত্ৰ আৰু দুবছৰ তাম্ৰলিপ্তত বাস কৰিছিল তেওঁৰ ৰচনাৰ পৰা জনা যায় যে সেইসময়ত তমলুক এখন প্ৰসিদ্ধ বন্দৰ আছিল ফাহিয়েন ভাৰতলৈ অহাৰ সময়ত ভাৰতত গুপ্ত বংশৰ দ্বিতীয় চন্দ্ৰগুপ্তৰ ৰাজত্বকালত তেওঁ ৰাজগৃহত উপস্থিত হোৱাৰ সময়ত গৃধকূট শিখৰ দৰ্শন কৰাৰ উল্লেখ পোৱা যায় 
তাম্ৰলিপ্তৰ পৰা জলপথেৰে সিংহল (শ্ৰীলংকা), জাভা হৈ চীনলৈ প্ৰত্যাৱৰ্তন কৰি ৪১৪ খ্ৰীষ্টাব্দত তেওঁ স্বগৃহত উপনীত হয়

 ফা-হিয়েনৰ টোকা 
প্ৰাচীন ভাৰত তথা দক্ষিণ-পূব এছিয়াৰ ধৰ্ম, ইতিহাস, ভূগোল ইত্যাদি দিশৰপৰা ফা-হিয়েনৰ টোকাৰ বিশেষ গুৰুত্ব আছে তেওঁৰ ভ্ৰমণ টোকা সমূহ হল-     ,        -                আদি চিল্কৰোড, পাটলিপুত্ৰ, তক্ষশীলা আদিকে ধৰি তেওঁ ভ্ৰমণ কৰা স্থানসমূহৰ বিৱৰণত ইতিহাসৰ বহু তথ্য লিপিবদ্ধ হৈছে

তথ্য সংগ্ৰহ

শ্ৰেণী:চীনৰ ব্যক্তি
শ্ৰেণী:অভিযাত্ৰী
শ্ৰেণী:পৰিব্ৰাজক
এছ ফাংনন কন্যাক এগৰাকী ভাৰতীয় ৰাজনীতিবিদ তেওঁ ভাৰতীয় জনতা পাৰ্টি, নাগালেণ্ড গোটৰ মহিলা মৰ্চাৰ সভাপতি ২০২২ চনৰ মাৰ্চ মাহত, তেওঁ নাগালেণ্ডৰ পৰা ৰাজ্যসভাৰ সাংসদ হিচাপে নিৰ্বাচিত হোৱা প্ৰথম গৰাকী মহিলা হিচাপে পৰিগণিত হয়

তথ্যসূত্ৰ

শ্ৰেণী:নাগালেণ্ডৰ ব্যক্তি
শ্ৰেণী:ৰাজনীতিবিদ
শ্ৰেণী:ৰাজ্যসভাৰ সাংসদ
১৮২২ চনত পোৱা ৰষ্টকাৰ ফাইলষ্টৰ্চে প্ৰমাণ কৰিছিল যে শীতকালত চৰাইবোৰে শীতনিদ্ৰা বা ৰূপ সলনি কৰাৰ পৰিৱৰ্তে প্ৰব্ৰজন কৰে 
ফাইলষ্টৰ্চ () (জাৰ্মান ) বা ফাইলষ্টৰ্ক হৈছে শীতকালত আফ্ৰিকালৈ প্ৰব্ৰজন কৰোঁতে শৰবিদ্ধ হৈ দেহত শৰডাল সোমাই থকা অৱস্থাতে ইউৰোপলৈ ঘূৰি অহা সাৰেং ২০০৩ চনলৈকে ২৫টা ফাইলষ্টৰ্চৰ তথ্য সন্নিৱিষ্ট কৰা গৈছে
ইতিহাস
প্ৰথম আৰু আটাইতকৈ বিখ্যাত ফাইলষ্টৰ্চ আছিল ১৮২২ চনত মেকলেনবাৰ্গ-ভৰ্পমাৰ্ন ৰাজ্যৰ এখন জাৰ্মান গাঁও ক্লুটজৰ ওচৰত পোৱা এটা শুকুলা ৰঙৰ সাৰেং ইয়াৰ ডিঙিত ৩০ ইঞ্চি দীঘল মধ্য আফ্ৰিকাৰ এডাল জোং পোৱা গৈছিল ইয়াক সংৰক্ষণ কৰি ৰষ্টক বিশ্ববিদ্যালয়ৰ প্ৰাণীবিজ্ঞান সংগ্ৰহালয়ত ৰখা হৈছে সেয়েহে ইয়াক ৰষ্টকাৰ ফাইলষ্টৰ্চ বুলি কোৱা হয়

এই ফাইলষ্টৰ্চসমূহ ইউৰোপীয় চৰাইৰ প্ৰব্ৰজনৰ বিষয়ে বুজিবলৈ গুৰুত্বপূৰ্ণ আছিল প্ৰব্ৰজনৰ কথা বুজাৰ আগতে মানুহে সাৰেং আৰু চাতকৰ দৰে চৰাইসমূহ বছৰি হঠাতে নোহোৱা হোৱাৰ কথা বুজিব পৰা নাছিল প্ৰব্ৰজনৰ উপৰিও সেই সময়ৰ কিছুমান তত্ত্বৰ মতে শীতকালত ইহঁত আন প্ৰকাৰৰ চৰাই বা এন্দুৰলৈ পৰিৱৰ্তিত হয় নাইবা পানীৰ তলত শীতনিদ্ৰাত থাকে আনকি সেই সময়ৰ প্ৰাণীবিজ্ঞানীসকলেও এনে তত্ত্বৰ প্ৰচাৰ কৰিছিল ৰষ্টকাৰ ফাইলষ্টৰ্চে প্ৰমাণ কৰিলে যে চৰাইবোৰে শীতকালীন স্থানলৈ বুলি বহু দূৰলৈ প্ৰব্ৰজন কৰে

তথ্য সংগ্ৰহ

শ্ৰেণী:সাৰেং
ফাইলাও বসুমতাৰী (ইংৰাজী :  ; জন্ম: ৫ মাৰ্চ ১৯৯৩) এজন ভাৰতীয় বক্সাৰ ২০১১ চনৰ আন্তৰ্জাতিক বক্সিং এছ'চিয়েচন (এমেচাৰ) মহিলা যুৱ আৰু জুনিয়ৰ বিশ্ব চেম্পিয়নশ্বিপত আণ্টালিয়াত তেওঁ ব্ৰঞ্জৰ পদক লাভ কৰে গুৱাহাটীত অনুষ্ঠিত দ্বিতীয় ইণ্ডিয়া অ'পেন আন্তঃৰাষ্ট্ৰীয় বক্সিং প্ৰতিযোগিতাত ব্ৰঞ্জৰ পদক লাভ কৰে জাৰ্মানীত অনুষ্ঠিত কলন বক্সিং বিশ্বকাপত তেওঁ ৰূপৰ পদক লাভ কৰে বুলগেৰিয়াত অনুষ্ঠিত ৭০ সংখ্যক ষ্ট্ৰেণ্ডজা মেম'ৰিয়েল বক্সিং প্ৰতিযোগিতাত ব্ৰঞ্জৰ পদক লাভ কৰে

প্ৰাৰম্ভিক জীৱন
কৃষক পৰিয়ালৰ জন্ম গ্ৰহণ কৰা বসুমতাৰী চিৰাং জিলাৰ এখন দুৰ্গম গাঁৱত ডাঙৰ-দীঘল হৈছিল তেওঁৰ শৈশৱ ভোক আৰু দৰিদ্ৰতাৰ সৈতে যুঁজি পাৰ হৈছিল আৰু তেওঁৰ পৰিয়াল ২০১২ চনৰ অসমত হোৱা হিংসাৰ বলি হৈছিল কোকৰাঝাৰৰ স্প'ৰ্টছ অথৰিটি অৱ ইণ্ডিয়া স্পেচিয়েল এৰিয়া গেমছ চেণ্টাৰত স্থান লাভেৰে তেওঁৰ ক্ৰীড়া কেৰিয়াৰ আৰম্ভ কৰিছিল

তথ্য সংগ্ৰহ

শ্ৰেণী:অসমীয়া ক্ৰীড়াবিদ
ফাক ট্ৰি বা ফাক গছ উত্তৰ লণ্ডনৰ হেম্পষ্টেড হিথৰ পশ্চিম হিথত থকা এটা অস্থিৰ ওক গছ ই এটা প্ৰতিষ্ঠিত সমকামী ক্ৰুজিং এলেকাত অৱস্থিত ইয়াৰ মিহি ডালৰ বাবে বিখ্যাত যিয়ে সমকামী যৌনতাক সহজ কৰি তোলে 

 ইতিহাস 
১৯ শতিকাৰ পৰা হেম্পষ্টেড হিথ এলেকাটো ক্ৰুজিঙৰ বাবে ব্যৱহাৰ কৰা হৈছে ২০২৩ চনৰ অক্টোবৰ মাহত সাংবাদিক ব্ৰন মাহেৰে দ্য ফেন্স নামৰ এখন ব্ৰিটিছ ব্যংগ-পত্ৰিকাত এই গছজোপা পোহৰলৈ আনিছিল তেওঁ কয় যে এই গছটো বহুদিন ধৰি মানুহৰ চকুত পৰা নাছিল, আৰু ক্ৰুজিঙৰ বাবে ই খুবেই উপযুক্ত ঠাই তেওঁৰ ভাষ্য অনুসৰি, গছজোপাৰ গুৰি হাত মেলি চাদৰ খুচৰি ধৰাৰ দৰে দেখা যায়; ডালটো মাটিলৈ নামি আহি পেটৰ সমান উচ্চতালৈ আহিছে, তাৰপাছত ওপৰলৈ বেঁকা হৈ উঠিছে গছটো যেন কঁকাল বেঁকা কৰি শুই আছে এই গছজোপাৰ কথা আৰ্মিষ্টেড মাউপিনৰ ২০২৪ চনৰ উপন্যাস ম'না অৱ দ্য মন'ৰতো উল্লেখ কৰা হৈছে তাত উইলফ্ৰেড নামৰ এটা চৰিত্ৰই যৌন সঙ্গী বিচাৰি আহি এই গছজোপাৰ ওচৰলৈ যায় মাউপিনে লিখিছে, এই গছজোপা এখন খালি ঠাইত আছিল, যাৰ চাৰিওফালে ডাঠ জঙ্ঘলেৰে আৱৰি ধৰা গছজোপাৰ ডাল মাটিলৈ ইমান তললৈ নামি আহিছিল যে ই যেন এখন চকীৰ দৰে আছিলযত আপুনি হেলনীয়াকৈ বহি হস্তমৈথুন কৰিব পাৰে, বা আগলৈ বেঁকা হৈ যৌন সম্পৰ্কত লিপ্ত হব পাৰে

শিল্প হিচাপে
২০১৭ চনৰ শিল্পী লিজ ৰ'জেনফেল্ডৰ শিল্প ছবি ফাক ট্ৰিত এই গছজোপা প্ৰতিকৃতি হিচাপে আৰু ১৯৮৯ চনত লুথাৰ প্ৰাইচৰ ছডম ছবিত প্ৰতিক্ৰিয়া হিচাপে প্ৰকাশ কৰিছিল ৰ'জেনফেল্ডে পৰৱৰ্তী সময়ত ছবিখনৰ কিছু অংশ তাইৰ নিজৰ স্খলনত তিয়াই ইয়াৰ ছবিখন খহাই পেলাইছিল আৰু ইয়াক আৰ্ট গেলেৰী ৰ বাগিচাত পুতি থৈছিল ৰ'জেনফেল্ডৰ ছবিখনক পৰীক্ষা কৰা বুলি বৰ্ণনা কৰা হৈছে ছবিখনত  'এপ'কেলিপছ', অদৃশ্য গণহত্যা, আৰু কুইয়াৰ মৃত্যুৰ পিছত বিচিত্ৰ জীৱনৰ ইতিবাচক আঁকোৱালি লোৱা কথা বৰ্ণনা কৰা হৈছে'

শিল্পী ট্ৰেভৰ ইয়ঙে ২০২৩ চনত কেনিংটনৰ গেছৱৰ্কছ গেলেৰীত অনুষ্ঠিত হোৱা চফ্ট গ্ৰাউণ্ড প্ৰদৰ্শনীত চাবোনেৰে গছজোপা পুনৰ সৃষ্টি কৰিছিল ইয়ুঙে গছজোপাক " ... ইচ্ছাৰ শাৰীৰিক মূৰ্তি, অনুভূতিৰ সেই আটাইতকৈ ৰহস্যময়" আৰু "মানৱীয় পাৰস্পৰিক ক্ৰিয়াৰ" স্মৃতিসৌধ বুলি বৰ্ণনা কৰিছে

তথ্যসূত্ৰ

শ্ৰেণী:বৃক্ষ
শ্ৰেণী:মানৱ যৌনতা
শ্ৰেণী:পৰ্ণগ্ৰাফি
ফাকিং ট্ৰেন্স ৱমেন (  ; সংক্ষেপে ) হৈছে মীৰা বেলৱেদাৰৰ দ্বাৰা নিৰ্মিত ৮০ পৃষ্ঠাৰ এখন ক্ষুদ্ৰ আলোচনী ২০১০ চনৰ অক্টোবৰ মাহত এইখন আলোচনী প্ৰকাশ পাইছিল আৰু ২০১৩ চনত পুনৰ প্ৰকাশ পাইছিল ফাকিং ট্ৰেন্স উইমেন: এ জিন এবাউট দ্য চেক্স লাইভছ অৱ ট্ৰেন্স উইমেন নামেৰে বেলৱেদাৰে সংখ্যাটোৰ সকলো প্ৰবন্ধ লিখিছিল, য'ত ট্ৰেন্স মহিলাসকলৰ সৈতে জড়িত বিভিন্ন যৌন কাৰ্য্যকলাপৰ বিষয়ে অন্বেষণ কৰা হৈছে, মূলতঃ যিসকল তলৰ অস্ত্ৰোপচাৰৰ ক্ষেত্ৰত প্ৰি-অপ বা নন-অপাৰেটিভ ট্ৰেন্স মহিলাৰ সৈতে যৌন সম্পৰ্কৰ ওপৰত গুৰুত্ব আৰোপ কৰা প্ৰথমটো টোকা প্ৰকাশন আছিল ফাকিং ট্ৰেন্স উইমেন আৰু ট্ৰেন্স মহিলাৰ নিজৰ দৃষ্টিভংগীৰ ওপৰত গুৰুত্ব আৰোপ কৰা আৰু চিত্ৰিত বহুতো যৌন কাৰ্য্যৰ বাবে নিৰ্দেশনা অন্তৰ্ভুক্ত কৰাত উদ্ভাৱনীমূলক আছিল লিংগৰ সৈতে সম্ভৱপৰ যৌন কাৰ্য্যৰ ওপৰত গুৰুত্ব আৰোপ কৰি ই ইনগুইনেল খালৰ উদ্দীপনাক বুজাবলৈ মাফিং শব্দটোৰ উদ্ভাৱন কৰে, যিটো কাৰ্য্যক ই জনপ্ৰিয় কৰি তুলিছিল এই ক্ষুদ্ৰ আলোচনীখনে জনপ্ৰিয়-সংস্কৃতি আৰু বিদ্বান দুয়োটা দিশতে মনোযোগ লাভ কৰিছে আৰু যৌনতা আৰু সংস্কৃতিত ইয়াক "ট্ৰেন্স মহিলাৰ যৌনতাৰ এক বিস্তৃত গাইড" আৰু প্লেবয়ত "প্ৰি আৰু নন-অপ ট্ৰেন্স ফেম বডিৰসৈতে যৌন সম্পৰ্ক স্থাপনৰ বাবে আটাইতকৈ গভীৰ গাইড" ("বহুলভাৱে বিবেচিত") বুলি বৰ্ণনা কৰা হৈছে

বাহ্যিক সংযোগ
 আলোচনীখনৰ ৱেবছাইট

তথ্যসূত্ৰ

শ্ৰেণী:এলজিবিটি
শ্ৰেণী:পৰ্ণগ্ৰাফিক আলোচনী
শ্ৰেণী:এলজিবিটি সম্পৰ্কীয় আলোচনী
শ্ৰেণী:ইংৰাজী আলোচনী
ফাঁকুৱা (, ) ফাগুন মাহৰ পূৰ্ণিমাত হিন্দু ধৰ্মৰ লোকসকলে উদযাপন কৰা ৰঙৰ উৎসৱ ফাঁকুৱাক হোলী, দৌলোৎসৱ, ফল্গুউৎসৱ, ফাগুৱা, ফাঁকু, মদনোৎসৱ আদি বিভিন্ন নামেৰে জনা যায় সমগ্ৰ ভাৰতবৰ্ষতে হিন্দুসকলৰ প্ৰাচীনতম উৎসৱসমূহৰ ভিতৰত ফল্গুৎসৱ ফাগুন বা চ'ত মাহৰ পূৰ্ণিমা তিথিত পালন কৰা হয় এই উৎসৱ প্ৰাচীন মদন পূজাৰ এক আনুষংগিক উৎসৱ হিন্দুসকলৰ আৰাধ্য দেৱতা শ্ৰীকৃষ্ণ বা বিষ্ণুৰ উদ্দেশ্য কৰি এই উৎসৱ পালন কৰা হয়     

 পৌৰাণিক আখ্যান 
পৌৰাণিক আখ্যানত এই দিনটোক 'কাম দহনৰ দিন' বুলি উল্লেখ কৰিছে আখ্যান অনুসৰি এসময়ত গিৰিৰাজ হিমালয়ৰ কন্যা পাৰ্বতীয়ে আদিদেৱ মহাদেৱক স্বামীৰূপে পাবলৈ কঠোৰ ব্ৰতত ব্ৰতী হৈছিল কিন্তু মহাপ্ৰভু স্বয়ং তেতিয়া তপস্যাত বিলীন হৈ আছিল তেওঁৰ সৈতে দেৱী পাৰ্বতীৰ বিবাহ কাৰ্য সম্পন্ন কৰি দিয়াৰ অন্য উপায় নেদেখি দেৱতাসকলে কামদেৱক 'কামবাণ' নিক্ষেপ কৰিবলৈ দিছিল মহাদেৱৰ তপ ভংগ হোৱাত তেওঁৰ প্ৰথম ক্ৰোধ দৃষ্টি কামদেৱৰ ওপৰত পৰে তেওঁৰ ত্ৰিনয়নৰ জুইত কামদেৱ ভস্মীভুত হয় কামদহনৰ এই আখ্যানে মূলত সাংসাৰিক লোভ, মোহ, কাম, ক্ৰোধ ত্যাগৰেই প্ৰতিনিধিত্ব কৰেৰংগে ফাগু খেলে চৈতন্য বনমালী, ৰূপলেখা দেৱী, আজিৰ দৈনিক বাতৰি, গুৱাহাটী, ৮ মাৰ্চ ২০১২

আন এক আখ্যান অনুসৰি হিৰণ্যকশিপুৱে তেওঁৰ পুত্ৰ প্ৰহ্লাদক মাৰিবলৈ ভগ্নী হোলিকাক নিৰ্দেশ দিছিল হোলিকাই নিজৰ শৰীৰৰ জুইৰে প্ৰহ্লাদক ভস্মীভূত কৰিবলৈ গৈ নিজেই নিঃশেষ হৈ গ'ল হোলিকাই মৃত্যুক্ষণত নিজৰ ভুল বুজিব পাৰি প্ৰহ্লাদৰ ওচৰত ক্ষমা প্ৰাৰ্থনা কৰে প্ৰহ্লাদে বৰ দিলে যে মৃত্যুৰ পিছত বছৰত অন্ততঃ এদিন মানুহে হোলিকাক স্মৰণ কৰিব এই হোলিকাৰ পৰাই হোলী শব্দৰ সৃষ্টি হৈছে বুলিব পাৰি সেয়ে বিভিন্ন ঠাইত ফাঁকুৱাৰ আগদিনা অপশক্তি হোলিকাক দাহ কৰা হয়

 উৎসৱৰ বিৱৰণ 
ফাঁকুৱাৰ ৰঙেৰে ৰঙীন এটা শিশু
ভাৰতৰ বিভিন্ন ঠাইত ফাঁকুৱাৰ আগদিনা ৰাতি এটা মেজি সাজি তাৰ চাৰিওফালে নৃত্য-গীত গাই আনন্দ কৰে উত্তৰ ভাৰতৰ কোনো কোনো ঠাইত এই উৎসৱ এসপ্তাহৰ বাবে পালন কৰে ঠাইবিশেষে মানুহৰ ঘৰবোৰ ৰং কৰায়, ঘৰৰ পদূলি, দুৱাৰমুখ আদিত ফাঁকুগুৰি আৰু ফুলেৰে সজাই তোলে

 অসমৰ দৌল উৎসৱ 
বৰপেটা সত্ৰৰ ফাকুৱা উৎসৱ
অসমৰ নগাঁও জিলাত ফাঁকুৱা উত্সৱ উদ্যাপনৰ এক মুহূৰ্ত

ফাঁকুৱাৰ লগত জড়িত অসমৰ উৎসৱক "ফল্গুৎসৱ" বা "দৌল উৎসৱ" বোলা হয় বৰপেটাত দৌলোত্সৱ তিনিৰ পৰা পাঁচদিনলৈকে পালন কৰা হয় ইয়াৰ প্ৰথম দিনটোক গোন্ধযাত্ৰা দ্বিতীয় দিনটোক ভৰ দেউল আৰু তাৰ পাছৰ দিনা সুঁৱেৰী বোলা হয়

অসমৰ প্ৰতিটো উৎসৱ ধৰ্মীয় পৰম্পৰাৰ লগত যুক্ত হৈ থাকে এই ফালৰ পৰা দৌল উৎসৱৰো ইতিহাস নথকা নহয় অসমত দৌল উৎসৱৰ পাতনি মেলে মহাপুৰুষ শ্ৰীমন্ত শংকৰদেৱে ২১ বছৰ বয়সতে গুৰুজনাই বৰদোৱাত এই উৎসৱ পালন কৰিছিল দ্বিতীয়তে বৈকুণ্ঠপুৰী বৰপেটা ধামত দৌল উৎসৱ প্ৰচলন কৰিছিল বৰপেটা সত্ৰৰ মথুৰা দাস বুঢ়া আতাই ১৫১৮ শকত সেই দিনাৰে পৰা পৰম্পৰাগতভাৱে জাকজমকতাৰে বৰপেটা সত্ৰত দৌল উৎসৱ পালন কৰি অহা হৈছে স্থানীয় ভাষাত এই উৎসৱক দেউল বোলা হয় ধৰ্মীয় আচাৰ, ভক্তিৰস আৰু লোক-পৰম্পৰাৰ অপূৰ্ব সমন্বয়ৰ উদাহৰণ হ'ল বৰপেটাৰ দৌল উৎসৱ গণ অধিকাৰ সংবাদ-পত্ৰ, গুৱাহাটী, ৮ মাৰ্চ ২০১২

তথ্য সংগ্ৰহ

 বাহ্যিক সংযোগ 

 ৰঙৰ উৎসৱ ফাকুৱা, লেখক কুশল হালৈ

    
    ...
27      
 -     

   

শ্ৰেণী:উৎসৱ
শ্ৰেণী:হিন্দুধৰ্মৰ উৎসৱসমূহ
ফাগুন হাৱাই () ২০১৯ চনত মুক্তিপ্ৰাপ্ত, তৌকীৰ আহমেদ পৰিচালিত এখন ইতিহাসধৰ্মী বাংলাদেশী চলচ্চিত্ৰ ছবিখন টিটো ৰহমানে ৰচনা কৰা বঙালী ভাষা আন্দোলনৰ পটভূমিত লিখা বৌ কথা কও নামৰ উপন্যাসৰ আধাৰত নিৰ্মিত ইম্প্ৰেছ টেলিফিল্ম লিমিটেডৰ বেনাৰত ছবিখন প্ৰযোজনা কৰিছে ফৰিদুৰ ৰেজা সাগৰে আৰু পৰিবেশনা কৰিছে অভি কথাচিত্ৰই শ্ৰেষ্ঠাংশত আছে যশপাল শৰ্মা, নুচৰাত ইমৰোজ তিছা, ছিয়াম আহমেদ, আবুল হায়াত, ছাহিদুল আলম সাচ্চু আৰু ফজলুৰ ৰহমান বাবু 
এইখন তৌকিৰ আহমেদ পৰিচালিত ষষ্ঠখন ছবি, যি ২০১৯-ৰ ফেব্ৰুৱাৰীত দেশখনৰ একেলগে ৫২টা চিত্ৰগৃহত মুক্তি পাইছিল

বাংলাদেশ ফেডাৰেচন অফ ফিল্ম চ'চাইটিজে () ৯২ তম একাডেমী বঁটাৰ শ্ৰেষ্ঠ আন্তঃৰাষ্ট্ৰীয় কাহিনী চলচ্চিত্ৰ শিতানৰ বাবে এই ছবিখন মনোনীত কৰে ফৰিদুৰ ৰেজা সাগৰৰ ফাগুন হাৱাই আৰু ষ্টাৰ চিনেপ্লেক্সৰ ন ডৰাই শীৰ্ষক ছবি দুখনে যুটীয়াভাৱে ২০১৯ ৰ শ্ৰেষ্ঠ চলচ্চিত্ৰৰ বাংলাদেশ ৰাষ্ট্ৰীয় চলচ্চিত্ৰ বঁটা লাভ কৰে

কাহিনীৰ সাৰাংশ
ছবিৰ কাহিনীভাগ ১৯৫২ চনত পূব পাকিস্তানত (বৰ্তমানৰ বাংলাদেশ) সংঘটিত হোৱা বঙালী ভাষা আন্দোলনৰ আধাৰত গঢ় লৈছে পশ্চিম পাকিস্তানতকৈ পূব পাকিস্তানৰ জনসংখ্যা অধিক অথচ উৰ্দুভাষীসকলৰ প্ৰভুত্ব থকা পাকিস্তান চৰকাৰে বলপূৰ্বক পূব পাকিস্তানৰ বঙালীভাষী জনগণৰ ওপৰত উৰ্দুভাষা জাপি দিব বিচাৰিছে চৰকাৰৰ এই্ অন্যায় সিদ্ধান্তত পূব পাকিস্তানৰ বঙালী জনগণে তীব্ৰ বিৰোধ কৰি যদিও বঙালীভাষী বহুতো ব্যৱসায়ী, মোল্লা-মৌলৱী আৰু মুছলিম লীগে নিজৰ স্বাৰ্থসিদ্ধিৰ বাবে চৰকাৰক সমৰ্থন জনায় অতি কম মূল্যৰ বিনিময়ত ভূ-সম্পত্তি দখল কৰাৰ উদ্দেশ্যে চৰকাৰৰ সৈতে হাত মিলাই থকা কিছুমান স্বাৰ্থান্বেষী মুছলমান লোকে হিন্দুসকলক ভাৰতলৈ আহিবলৈ প্ৰৰোচিত কৰে

খুলনাৰ এখন থানালৈ বদলি হৈ আহে জামছেদ নামৰ পশ্চিম পাকিস্তানৰ এজন বদমেজাজী পুলিছ বিষয়া তেওঁ বঙালী কোৱাটো একেবাৰে সহ্য নকৰে আনকি চৰাই এটাই বঙালীভাষাত বৌ কথা কও বুলি চিঞৰি থকাটোও তেওঁ সহ্য কৰিব গুলিয়াই দিয়ে থানাত যোগদান কৰিয়ে তেওঁ বঙালীভাষী সকলো পুলিছকে উৰ্দু শিকোৱাৰ ব্যৱস্থা কৰে ইফালে ঢাকা বিশ্ববিদ্যালয়ৰ ছাত্ৰ নাচিৰ, ঢাকা চিকিৎসা মহাবিদ্যালয়ৰ ছা্ত্ৰী দীপ্তি আদি এটা যুৱক-যুৱতীৰ দলে এখন বঙালী নাটক মঞ্চস্থ কৰাৰ বাবে প্ৰস্তুতি চলায় জামছেদে কোনোপধ্যে বঙালী নাটক মঞ্চস্থ কৰাৰ কথা সমৰ্থন কৰিব নোৱাৰে যদিও দলটোক নিয়ন্ত্ৰণো কৰিব নোৱাৰে যুৱক-যুৱতীৰ দলটোৱে নিজৰ কণ্ঠস্বৰ উত্থাপন কৰে আৰু নিজৰ ভাষিক অধিকাৰ ৰক্ষাৰ বাবে থিয় হয়

অভিনয় শিল্পী

 ছিয়াম আহমেদ (নাচিৰ)
 নুচৰাত ইমৰোজ তিছা (দীপ্তি)
 যশপাল শৰ্মা (জামচেদ) 
 আবুল হায়াত (দীপ্তিৰ ককাক) 
 আফ্ৰোজা বানু (নাচিৰৰ মাক) 
 ৰৌণক হাচান (অবায়েদ, মুছলিম লীগৰ সদস্য)
 সাজু খাদেম (মঞ্জু)
 ফজলুল ৰহমান বাবু (চন্দৰ, জামাদাৰ)
ছাহিদুল আলম সাচ্চু (আমজাদ)
 ফাৰুক আহমেদ (মৌলৱী)
 এ কে আজাদ সেতু
নৰেশ ভূঞা
আব্দুৰ ৰহি
হাচান আহমেদ
ছিয়াম হাচান ৰেদয় (নয়ন বাবু)

বঁটা আৰু মনোনয়ন
 বঁটা বিভাগ মনোনীত ফলাফল তথ্যসূত্ৰ ৰাষ্ট্ৰীয় চলচ্চিত্ৰ বঁটা (বাংলাদেশ) শ্ৰেষ্ঠ চলচ্চিত্ৰ  ফৰিদুৰ ৰেজা সাগৰ বিজয়ী  শ্ৰেষ্ঠ পাৰ্শ্ব অভিনেতা  ফজলুৰ ৰহমান বাবু শ্ৰেষ্ঠ পোচাক আৰু সাজসজ্জা খোন্দকাৰ ছাজিয়া আফৰিন চি.জে.এফ.বি পাৰফৰমেঞ্চ বঁটা শ্ৰেষ্ঠ চলচ্চিত্ৰ ফৰিদুৰ ৰেজা সাগৰ মনোনীত  শ্ৰেষ্ঠ পৰিচালক তৌকীৰ আহমেদ শ্ৰেষ্ঠ অভিনেতা ছিয়াম আহমেদ শ্ৰেষ্ঠ অভিনেতা (সমালোচক) ছিয়াম আহমেদ বিজয়ী ভাৰত-বাংলাদেশ চলচ্চিত্ৰ বঁটা শ্ৰেষ্ঠ অভিনেত্ৰী নুছৰাত ইমৰোজ তিশা মনোনীত 

বাহ্যিক সংযোগ
 ইউটিউৱত ফাগুন হাৱাই
 

তথ্য উৎস

শ্ৰেণী:বাংলাদেশৰ চলচ্চিত্ৰ
 শ্ৰেণী:বঙালী চলচ্চিত্ৰ
ফাগুন অসমীয়া বৰ্ষপঞ্জীৰ একাদশ মাহ ই অসমীয়া পঞ্জিকাৰ বাৰটা মাহ, ক্ৰমে ব'হাগ, জেঠ, আহাৰ, শাওন, ভাদ, আহিন, কাতি, আঘোণ, পুহ, মাঘ, ফাগুন আৰু চ'তৰ অন্যতম:.- ফাগুনত ৩০ দিন থাকেবৰকটকী কোম্পানী, যোৰহাট ১ ফাগুন হ'ল এই মাহৰ প্ৰথম দিন

অন্য পঞ্জিকাত ফাগুনৰ সমসাময়িক মাহ
অসমীয়া পঞ্জিকাত ফাগুন মাহ চলি থাকোঁতে গ্ৰেগৰিয়ান পঞ্জিকাত ফেব্ৰুৱাৰী আৰু মাৰ্চ হয় ফাগুন ১৪ বা ১৫ ফেব্ৰুৱাৰীত আৰম্ভ হয় আৰু মাৰ্চৰ মধ্যলৈকে থাকেবৰকটকী কোম্পানী, যোৰহাট ব'হাগ মাহ চলি থকাৰ সময়ত অন্য কিছু ভাৰতীয় হিন্দু পঞ্জিকাত মাঘা মাহ চলি থাকে:.- ভাৰতীয় অন্যান্য প্ৰান্তত ফাগুন মাহক দ্বাদশ মাহ বুলি ধৰা হয় আনহাতে গুজৰাটত কাতি মাহক বছৰৰ প্ৰথম মাহ বুলি ধৰা হয় বাবে ফাগুন পঞ্চম মাহ মাগুন মাহৰ উৎসৱ সমূহৰ ভিতৰত মহা শিৱৰাত্ৰি আৰু ফাকুৱা উল্লেখযোগ্য ফাকুৱা সাধাৰণতে ফাগুন মাহৰ পূৰ্ণিমাৰ দিনা পালন কৰা হয় বৈষ্ণৱ কেলেণ্ডাৰৰ মতে ফাগুন মাহটো গোবিন্দৰ দ্বাৰা পৰিচালিত হয় ভাৰতৰ কোনো কোনো প্ৰান্তৰ লোকে এই মাহত গৌড় পূৰ্ণিমা উদযাপন কৰে গোৱাৰ লোক সকলে এই মাহত শিগমো উৎসৱ পালন কৰে 
200ফাগুন মাহত ফুলা পলাশ ফুল

উৎসৱ পাৰ্বন
ফাকুৱাৰ দিনা গাঁৱত গোসাঁই ফুৰোৱা দৃশ্য 
(ইংৰাজী ২০২০ বৰ্ষৰ মতে)
৫ ফাগুন : কাৰ্বি দাহাল কাচিৰ দম
৬ ফাগুন : আলি-আই-লৃগাং
৮ফাগুন : মহা শিৱৰাত্ৰি
১১ফাগুন : বাথৌ পূজা
১২ফাগুন : ৰামকৃষ্ণ দেৱৰ জন্মদিন
১৫ ফাগুন : ৰাষ্ট্ৰীয় বিজ্ঞান দিৱস
১৯ ফাগুন : বিশ্ব বন্যপ্ৰাণী দিৱস
২২ ফাগুন : দামোদৰ দেৱৰ তিথি
২৪ফাগুন : আন্তৰ্জাতিক নাৰী দিৱস
২৫ ফাগুন : দৌলযাত্ৰা
২৬ ফাগুন : ফাকুৱা
৩০ ফাগুন: পঞ্চমদোল

প্ৰাকৃতিক পৰিৱৰ্তন
210শিমলু ফুল
ফাগুন মাহৰ সময়ত বতৰৰ উষ্ণতা ভাৰসাম্য অৱস্থাত থাকে এই সময়ত বৰষুণ প্ৰায় নোহোৱাৰ বাবে বতৰ শুকান আৰু ধূলিময় হয় এই সময়ত অসমৰ হাবিত মদাৰ, শিমলু আৰু পলাশ ফুল ফুলা দেখা যায় আৰু হেটুলুকা চৰাইৰ মাত সঘনাই শুনিবলৈ পোৱা যায় এই সময়ত নদ-নদী, পুখুৰী ইত্যাদিৰ পানী শুকাবলৈ আৰম্ভ কৰে এই সময়ত দ-মাটিৰ বাবে বাওঁ ধান সিঁচা হয় 

তথ্য সূত্ৰ

শ্ৰেণী:অসমীয়া মাহ
ফাছিয়া জান্সেন (ইংৰাজী:  ; ৬ জুন ১৯২৯ - ২৯ ডিচেম্বৰ ১৯৯৭) এগৰাকী জাৰ্মান ৰাজনৈতিক গায়ক-গীতিকাৰ আৰু শান্তি কৰ্মী আছিল

জীৱন আৰু কেৰিয়াৰ
ফাছিয়া জান্সেনৰ জন্ম হৈছিল হামবাৰ্গত; তেওঁ জাৰ্মান চেম্বাৰমেইড এলি জান্সেন আৰু লাইবেৰিয়াৰ কনছুল জেনেৰেল তথা সাংবাদিক আৰু লেখক হান্স-জুৰ্গেন মাছাকুইৰ (১৯২৬-২০১৩) ককাক মমোলু মাছাকুইৰ (১৮৬৯-১৯৩৮) অবৈধ কন্যা আছিল হান্স আৰু ফাছিয়া দুয়োজনেই ইজনে সিজনৰ ঘনিষ্ঠতাত ডাঙৰ-দীঘল হৈছিল যদিও ইজনে সিজনক ব্যক্তিগতভাৱে চিনি পোৱা নাছিল

ছালৰ ৰং আৰু অবৈধ জন্ম এই দুয়োটা কাৰণৰ বাবেই তেওঁ কম বয়সতে গুণ্ডাগিৰি আৰু বৈষম্যৰ সন্মুখীন হৈছিল হামবাৰ্গৰ ৰথেনবাৰ্গছৰ্টৰ শ্ৰমিক শ্ৰেণীৰ চুবুৰীত ডাঙৰ-দীঘল হোৱা জান্সেনে নাজী যুগত স্পষ্টভাৱে "অ-আৰ্য্য" হোৱাৰ সমস্যাৰ মাজেৰে পাৰ হৈছিল তেওঁক ১১ বছৰ বয়সত নৃত্য বিদ্যালয়ৰ পৰা বহিষ্কাৰ কৰা হয়, এই ঘটনাৰ ফলত তেওঁৰ সংগীত আৰু নৃত্যৰ জৰিয়তে জীৱিকা নিৰ্বাহৰ আশা আপাততঃ ক্ষীণ হৈ পৰে তাৰ তিনি বছৰৰ পিছত তেওঁক "সেৱাত নিযুক্তি দিয়া হয়" আৰু হামবাৰ্গৰ ওচৰৰ ন্যুয়েংগাম কনচেনট্ৰেচন শিবিৰসমূহক উপগ্ৰহ যোগান ধৰা এটা পাকঘৰত কাম কৰিবলগীয়া হয় পোন্ধৰ বছৰীয়া জান্সেনে এছ এছৰ নিষ্ঠুৰতা আৰু বন্দীসকলৰ হতাশা দুয়োটা অনুভৱ কৰিছিল - যিবোৰ অভিজ্ঞতাই তেওঁৰ জীৱনত নিৰ্ণায়ক প্ৰভাৱ পেলাইছিল এই সময়ছোৱাত তেওঁ হৃদৰোগত আক্ৰান্ত হৈছিল আৰু সেই ৰোগৰ বাবে তেওঁ গোটেই জীৱন কষ্ট পাইছিল

নতুনকৈ গঠন হোৱা জাৰ্মান ফেডাৰেল ৰিপাব্লিকৰ শিবিৰত জান্সেনে অতীতৰ অভিজ্ঞতাৰ সৈতে সহৱস্থান কৰিবলৈ চেষ্টা কৰিছিল আৰু মৃতকৰ স্মৃতি আৰু তেওঁলোকৰ আদৰ্শক জীয়াই ৰাখিবলৈ চেষ্টা কৰিছিল তেওঁ আকৌ সংগীতৰ কাম হাতত লৈছিল, প্ৰথমে হামবাৰ্গৰ কোৱাৰত গাইছিল আৰু পিছলৈ নিজৰ গীতো গাবলৈ লৈছিল তেওঁ ৰুহৰ অঞ্চললৈ গুচি আহি সেই সময়ৰ ৰাজনৈতিক সংগ্ৰামৰ লগত জড়িত হৈ পৰে ১৯৬৬ চনত জোয়ান বেজৰ সৈতে মিলি বহুতো অষ্টাৰমাৰ্চ ( ) অনুষ্ঠানত গীত পৰিবেশন কৰিছিল, তেওঁ ক্ৰুপ, হোচ বা থিচেনৰ কাৰখানাৰ গেটৰ সন্মুখত হোৱা ডাঙৰ ধৰ্মঘটসমূহত আৰু নাইৰোবিত ৰাষ্ট্ৰসংঘৰ বিশ্ব মহিলা সন্মিলনত গীত গাইছিল আৰু বাৰ্গ ৱাল্ডেক উৎসৱত অনুষ্ঠান পৰিৱেশন কৰিছিল জনসাধাৰণক উচটনি দিয়া আৰু ৰাজ্যিক কৰ্তৃত্বৰ প্ৰতিৰোধৰ বাবে তেওঁ অসংখ্য শাস্তিমূলক আদেশ লাভ কৰিছিল যদিও বাৰে বাৰে পপ গীত গোৱাৰ প্ৰস্তাৱো পাইছিল আৰু এইদৰে ব্যৱসায়িকভাৱে সফল হৈছিল

২০২২ চনৰ মে মাহত ফাছিয়া জান্সেন ফাউণ্ডেচনে ফাছিয়া জান্সেনৰ বাগিচা ফ্ৰিটজ হুজাৰ ইনষ্টিটিউটলৈ হস্তান্তৰ কৰে

সন্মান
১৯৯১ চনত ফাছিয়া জান্সেনে ফেডাৰেল ৰিপাব্লিক অৱ জাৰ্মানীৰ ৰিবনৰ উইথ ক্ৰছ অৱ মেৰিট (    ) লাভ কৰে৷
২০১৪ চনত অল্ট-অবেৰহাউজেনৰ পৌৰসভাৰ বিস্তৃত বিদ্যালয়খনৰ নাম ফাছিয়া জান্সেনৰ নামেৰে নামকৰণ কৰা হয়৷
হামবাৰ্গত আফ্ৰিকান শিক্ষা কেন্দ্ৰ আৰ্কাই আফ্ৰিকান দৃষ্টিকোণৰ পৰা ইতিহাস লেখাৰ বাবে এটা ৰাজহুৱা শিক্ষণ স্থানক "ফাচিয়াথেক" বুলি নামকৰণ কৰে
২০২২ চনত গুগল চাৰ্চ ইঞ্জিনে তেওঁক আয়চে ক্লিংগে ডিজাইন কৰা ডুডলৰ জৰিয়তে সন্মান জনায়

তথ্য সংগ্ৰহ

শ্ৰেণী:জাৰ্মানীৰ কণ্ঠশিল্পী
ফাটবাৰ্ধা গেগা () আছিল এগৰাকী আলবেনিয়ান শিক্ষাবিদ, আৰু আলবেনিয়াত বিংশ শতিকাৰ দ্বিতীয়াৰ্ধত আলবেনিয়ান শিক্ষাবিজ্ঞান আৰু মানসিক চিন্তাৰ অন্যতম পৰিচিত শিক্ষাবিদ :   (    ),  , , 2009, . 376 

জীৱনী
গেগাৰ জন্ম হৈছিল আলবেনিয়াৰ ফিয়েৰত টিৰানাৰ মহিলা প্ৰতিষ্ঠান নানা ম্ব্ৰেটনেশ্বে( '   ) উত্তীৰ্ণ হৈ অহাৰ পাছত তেওঁ ইটালীৰ ফ্লৰেন্স বিশ্ববিদ্যালয়ৰ চিকিৎসা অনুষদত অধ্যয়ন কৰে 

১৯৪২ চনত শ্বকোডাৰৰ "ডনিকা কাষ্ট্ৰিঅ'টি" স্কুলত ইতিহাসৰ শিক্ষয়িত্ৰী হিচাপে কাম কৰিবলৈ আৰম্ভ কৰে এই বিদ্যালয়ৰ পৰিচালক আৰু টিৰানা মাধ্যমিক শিক্ষাবিজ্ঞান বিদ্যালয় "১৭ নেণ্টোৰী"ৰ ইতিহাস, শিক্ষাবিজ্ঞান আৰু মনোবিজ্ঞানৰ উপ-সঞ্চালিকা আছিল ১৯৬৫ চনত ইনষ্টিটিউট অৱ ষ্টাডিজ এণ্ড স্কুল পাব্লিকেচনত বৈজ্ঞানিক সহযোগী হিচাপে কাম কৰাৰ বিপৰীতে ১৯৬৬ চনৰ পৰা শিক্ষা মন্ত্ৰালয়ৰ পেডাগজিকেল ষ্টাডিজ সঞ্চালকালয়ত কাম কৰে 
কৰ্ম
গেগাই আলবেনিয়ান শিক্ষাবিজ্ঞানৰ পুঁজিৰ বাবে বহুতো সৃষ্টিশীল কামক ভৱিষ্যত প্ৰজন্মৰ বাবে আগবঢ়াই থৈ গৈছিল তেওঁ "মনোবিজ্ঞান" গ্ৰন্থখন (মাধ্যম শিক্ষাবিজ্ঞান বিদ্যালয়ৰ বাবে) সংকলন কৰিছিল আৰু "শিক্ষণৰ পদ্ধতি  বিদ্যালয়ত শিক্ষামূলক কাম" (১৯৭২) গ্ৰন্থখনৰ সহ-লেখিকা আছিল  টু ফৰ্গ ষ্ট্ৰং কেৰেক্টাৰচ্ ("   ") (১৯৬৮) নামৰ কিতাপখনত তেওঁ শিক্ষাবিজ্ঞানৰ আমোলাতন্ত্ৰৰ বিৰুদ্ধে প্ৰশ্ন উত্থাপন কৰিছিল আৰু আধুনিক আলবেনিয়ান শিক্ষাবিজ্ঞানৰ এক মৌলিক নিৰাময়ৰ উপায় আগবঢ়াইছে তেওঁৰ ৰচনাবোৰতো একেই কাম কৰিছিল "বিদ্যালয় আৰু পৰিয়াল, (শিশুৰ নাগৰিক শিক্ষাৰ গুৰুত্বপূৰ্ণ কাৰক)", "শিক্ষক  ছাত্ৰৰ সম্পৰ্ক" আৰু অন্যান্য তেওঁৰ প্ৰবন্ধবোৰত ডিডাকটিক আৰু ঐতিহাসিক শিক্ষাবিজ্ঞানৰ চিন্তাৰ নতুন পৃষ্ঠা লিখা হৈছিল তেওঁৰ প্ৰধান ৰচনাসমূহ সংগ্ৰহ কৰি টিৰানাত "আপোনাৰ শিক্ষক আৰু অভিভাৱকৰ বাবে" (২০০২) শিৰোনামেৰে প্ৰকাশ কৰা হয় :     , , , 2002. :  -        15.12.2009.:.. 24.05.2016. :     (         ) ,  14, 2016, ..,  10.16.2016. 

তথ্য সূত্ৰ

শ্ৰেণী:সাহিত্যিক
শ্ৰেণী:শিক্ষাবিদ
শ্ৰেণী:আলবেনিয়াৰ ব্যক্তি
শ্ৰেণী:নাৰীবাদ আৰু লোকগাথা ২০২৫
ফাটিমা গায়লানী (; জন্ম ১৯৫৪ চনত কাবুলত) এগৰাকী আফগান ৰাজনৈতিক নেতা আৰু মহিলা অধিকাৰ কৰ্মী, যিয়ে ইয়াৰ পূৰ্বে আফগান ৰেড ক্ৰীচেণ্ট ছ'চাইটিৰ সভাপতি হিচাপে কাৰ্যনিৰ্বাহ কৰিছিল ২০২১ চনৰ বিবিচিৰ ১০০ মহিলাৰ ভিতৰত অন্যতম হিচাপে স্বীকৃতি লাভ কৰে

প্ৰাথমিক জীৱন আৰু শিক্ষা
ছোভিয়েটআফগান যুদ্ধত ছোভিয়েটৰ বিৰুদ্ধে যুঁজ দিয়া নেশ্যনেল ইছলামিক ফ্ৰণ্ট অৱ আফগানিস্তান ()ৰ প্ৰতিষ্ঠাপক আহমেদ গাইলানীৰ কন্যা হৈছে ফাটিমা চেণ্টাৰ ডি এনচেইনমেণ্ট ফ্ৰান্সেছ এন আফগানিস্তানৰ পৰা হাইস্কুলীয়া শিক্ষা লাভ কৰে ইয়াৰ পিছত ইৰাণৰ নেচনেল ইউনিভাৰ্চিটিৰ পৰা পাৰ্চী সাহিত্যত স্নাতকোত্তৰ ডিগ্ৰী আৰু লণ্ডনৰ মুছলিম কলেজৰ পৰা ইছলামিক অধ্যয়নত ডিগ্ৰী লাভ কৰে ইয়াৰ পিছত তেওঁ ইৰাণৰ ৰাষ্ট্ৰীয় বিশ্ববিদ্যালয়ৰ পৰা পাৰ্চী সাহিত্যত স্নাতকোত্তৰ ডিগ্ৰী আৰু লণ্ডনৰ মুছলিম কলেজৰ পৰা ইছলামিক অধ্যয়নত ডিগ্ৰী লাভ কৰে

কৰ্মজীৱন
১৯৮০ চনৰ সময়ছোৱাত লণ্ডনত নিৰ্বাসিত হৈ থকাৰ সময়ত গাইলানীয়ে পশ্চিমত নিফাৰ মুখপাত্ৰ হিচাপে কাৰ্যনিৰ্বাহ কৰিছিল

১৯৯৬ চনত তালিবানে আফগানিস্তানৰ নিয়ন্ত্ৰণলৈ অনাৰ পিছত গাইলানীয়ে মহম্মদ ছায়িদ তান্তাউইক তালিবানে কিশোৰীৰ শিক্ষাৰ ওপৰত নিষেধাজ্ঞা জাৰি কৰা কাৰ্যৰ ওপৰত ফতোৱা জাৰি কৰিবলৈ পতিয়ন নিয়াইছিল ২০০১ চনত তালিবান শাসনৰ পতনৰ পিছত তেওঁ 2002  -ৰ প্ৰতিনিধি হিচাপে আফগানিস্তানলৈ উভতি যায় আৰু তাৰ পিছত নতুন সংবিধানৰ খচৰা প্ৰস্তুত কৰাত অংশগ্ৰহণ কৰে

২০০৫ চনৰ পৰা ২০১৬ চনলৈকে গাইলানীয়ে আফগান ৰেড ক্ৰীচেণ্ট ছচাইটিৰ সভাপতি হিচাপে কাৰ্যনিৰ্বাহ কৰিছিল ২০১৭ চনত, তেওঁ ৰেড ক্ৰছ সন্মিলনৰ অধ্যক্ষ হিচাপে কাৰ্যনিৰ্বাহ কৰিছিল
তথ্যসূত্ৰ
শ্ৰেণী:সমাজকৰ্মী
শ্ৰেণী:আফগান মহিলা সমাজকৰ্মী
ফাটিমা ছানা শ্বেইখ (; জন্ম: ১১ জানুৱাৰী ১৯৯২) হৈছে এগৰাকী ভাৰতীয় অভিনেত্ৰী হিন্দী চলচ্চিত্ৰত কৰা অভিনয়ৰ বাবে ফাটিমাক জনা যায় চলচ্চিত্ৰৰ উপৰি তেখেতে দূৰদৰ্শনৰ পৰ্দাতো অভিনয় কৰিছে ফাটিমাই 'ছাছী ৪২০' আৰু 'ওৱান টু কা ফ'ৰ' নামৰ হিন্দী ছবি দুখনত শিশু শিল্পী হিচাপে ভূমুকি মাৰিছিল বছৰদিয়েকৰ পাছত, ফাটিমাই ভাৰতীয় ড্ৰামা ছবি 'টাহান'ত জয়া নামৰ চৰিত্ৰত অভিনয় কৰিছিল ইয়াৰ বাবে ফাটিমাই ২০০৯ চনত জাৰ্মানীৰ ষ্টাটগাৰ্টত অনুষ্ঠিত 'বলিউড এণ্ড বেয়ণ্ড' অনুষ্ঠানত '     ' সন্মান লাভ কৰিবলৈ সক্ষম হয়"       , 2009".    ২০১৬ চনত তেখেতে ভাৰতীয় ক্ৰীড়াভিত্তিক ড্ৰামা ছবি 'দংগল'ত ভাৰতীয় ফ্ৰিষ্টাইল মল্লযুঁজাৰু গীতা ফোগাতৰ চৰিত্ৰটি ৰূপায়ণ কৰে ছবিখন বেইজিং আন্তৰাষ্ট্ৰীয় ছবি মহোৎসৱ আৰু দ্বিতীয় ব্ৰিকছ সন্মিলনীত প্ৰদৰ্শিত হৈছিল পৰৱৰ্তী সময়ত ফাটিমাই ভাৰতীয় একছন-এডভেন্সাৰ ছবি 'থাগছ্ অৱ হিন্দুস্তান'ত জাফিৰা বেইগ নামৰ যুঁজাৰু-ধনুৰ্বিদৰ ভূমিকাত অৱতীৰ্ণ হয়
তামিল ভাষাৰ ছবি 'আৰুভি'ৰ হিন্দী ৰিমেকত ফাটিমাই অভিনয় কৰিব ছবিখন এপ্লিউছ এণ্টাৰটেইনমেণ্টে প্ৰযোজনা কৰিছে

 সংক্ষিপ্ত জীৱন 
ফাটিমাৰ জন্ম হৈছিল হায়দৰাবাদত কিন্তু তেখেতে প্ৰতিপালিত হয় মুম্বাইত তেখেতৰ মাতৃ ৰাজ টবচ্ছুম শ্ৰীনগৰৰ জীৰয়ী আৰু পিতৃ বিপিন শৰ্মা জম্মুৰ 'কুইণ্ট'ৰ লগত সম্পন্ন হোৱা এটা বিশেষ সাক্ষাৎকাৰত ফাটিমাই প্ৰকাশ কৰিছে যে- তেখেতৰ পিতৃ বিপিন শৰ্মা এগৰাকী হিন্দু, আনহাতে মাতৃ মুছলমান সম্প্ৰদায়ৰ ফাটিমাই নিজকে নাস্তিক বুলি গণ্য কৰে ফাটিমাই মুম্বাইস্থিত ছেইণ্ট জেভিয়াৰ্ছ হাইস্কুলৰ পৰা প্ৰাথমিক শিক্ষা সমাপ্ত কৰে আৰু পৰৱৰ্তী সময়ত মুম্বাইৰ মিথিভাই কলেজৰ পৰা উচ্চ শিক্ষা গ্ৰহণ কৰে ফাটিমাৰ হবি হৈছে নৃত্য, পঢ়া, অংকন আৰু ফটোগ্ৰাফী

১৯৯৭ চনত মুক্তি লাভ কৰা ছবি 'ছাছি ৪২০'ৰ জৰিয়তে ফাটিমাই পৰ্দাত পোনপ্ৰথমবাৰৰ বাবে ভূমুকি মাৰিছিল সেইখন ছবিত অভিনয় কৰিছিল কমল হাছানে আনহাতে ফাটিমা অৱতীৰ্ণ হৈছিল শিশু শিল্পীৰ চৰিত্ৰত চৰিত্ৰটোৰ নাম আছিল ভাৰতী, জয়প্ৰকাশ পাছোৱান আৰু জানকী পাছোৱানৰ জীয়ৰী ১৯৯৭ চনৰ পৰা অভিনয় কৰি থকা সত্ত্বেও তেখেতে আমিৰ খান অভিনীত ক্ৰীড়াভিত্তিক ড্ৰামা ছবি 'দংগল'ৰ জৰিয়তে সুখ্যাতি আৰু সুনাম অৰ্জন কৰে নিতেশ তিৱাৰীয়ে পৰিচালনা কৰা ছবিখনত আনগৰাকী নৱাগতা ছানয়া মালহোত্ৰায়েও অভিনয় কৰিছিল ২০১৫ চনৰ প্ৰাৰম্ভিক সময়ত, ফাটিমাই অভিনয়ৰ পৰিৱৰ্তে ছিনেমেটোগ্ৰাফীত কেৰিয়াৰ গঢ়াৰ পৰিকল্পনা কৰিছিল কিয়নো তিনিটা বছৰ তেখেত কৰ্মহীনভাৱে কটাবলগীয়া হৈছিল কিন্তু ২০১৫ চনৰ এপ্ৰিল মাহত তেখেতে দংগলৰ বাবে অদিশ্যন দিয়ে আৰু ৬টা ৰাউণ্ডৰ পিছত ছবিখনৰ বাবে নিৰ্বাচিত হয়

তথ্যসূত্ৰ

বাহ্যিক সংযোগ
 
 

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
ফাটিমা জাকাৰীয়া (; ১৭ ফেব্ৰুৱাৰী ১৯৩৬  ৬ এপ্ৰিল ২০২১) আছিল 'মুম্বাই টাইমছ্' কাকতৰ সম্পাদিকা পৰৱৰ্তী সময়ত তেখেতে 'দ্য টাইমছ অৱ ইণ্ডিয়া'ৰ দেওবৰীয়া সংখ্যাৰ সম্পাদিকা হিচাপে কাম কৰে তাজ হোটেলৰ 'তাজ আলোচনী'ৰ সম্পাদনাৰ লগতো তেখেত জড়িত হৈছিল

কৰ্মজীৱন
১৯৫৮ চনত ফাটিমা জাকাৰীয়াই মুম্বাইত শিশুসেৱা আৰু নাৰী উদ্যোগিক গৃহ এটা প্ৰতিষ্ঠা কৰে এই প্ৰতিষ্ঠানটোৰ উদ্দেশ্য আছিল পাঁচশতাধিক দুৰ্ভগীয়া শিশুক শিক্ষা আৰু স্বাস্থ্যৰ সেৱা প্ৰদান কৰা

১৯৬৩ চনত, জাকাৰীয়াই কৰ্মজীৱনৰ পাতনি মেলে তেখেতে 'দ্য ইলাছট্ৰেটেড ৱিকলি' সংবাদগোষ্ঠীত শিশুৰ স্তম্ভ-লেখক হিচাপে খুছৱন্ত সিংৰ সহকাৰী সম্পাদক হিচাপে কাৰ্যনিৰ্বাহ কৰে সেইটো প্ৰতিষ্ঠানত সাতটা বছৰ অতিবাহিত কৰি ফাটিমা জাকাৰীয়াই ১৯৭০ চনত 'দ্য টাইমছ্ অৱ ইণ্ডিয়া'ত যোগদান কৰে আৰু কালক্ৰমত দেওবৰীয়া সংখ্যাটোৰ সম্পাদকৰ পদত অধিষ্ঠিত হয় সম্পাদক হিচাপে জাকাৰীয়াই ইন্দিৰা গান্ধী, মাৰ্গাৰেট থেচ্চাৰ, জে আৰ ডি টাটা, জয়প্ৰকাশ নাৰায়ণ, প্ৰধানমন্ত্ৰী মোৰাৰজী দেশাই, চৰণ সিং ৰ দৰে প্ৰখ্যাত আৰু প্ৰভাৱশালী ব্যক্তিৰ সাক্ষাৎকাৰ লৈছিল

প্ৰথম শাৰীৰ পঞ্চতাৰকা হোটেল 'দ্য তাজ ৰেছিডেন্সি' প্ৰতিষ্ঠা কৰাৰ মানসেৰে পৰৱৰ্তী সময়ত জাকাৰীয়াই তাজ গ্ৰুপত যোগদান কৰে হোটেলখন নিৰ্মাণ কৰা হৈছিল ঔৰংগাবাদৰ 'মৌলানা আজাদ কলেজ অৱ আৰ্টছ এণ্ড ছায়েন্স'ৰ চৌহদত তেখেত 'তাজ' নামৰ কফি-টেবুল আলোচনীখনৰ সম্পাদক হিচাপে নিৰ্বাচিত হয় ফাটিমা জাকাৰীয়াৰ কাৰ্যালয়টো আছিল মুম্বাইৰ 'তাজ মহল পেলেচ এণ্ড টাৱাৰ'ত ইয়াৰ পিছত তেখেতে ব্ৰিটিছ বিশ্ববিদ্যালয়ৰ সহযোগিতাত হোটেল ব্যৱস্থাপনাৰ পাঠ্যক্ৰম এটা প্ৰৱৰ্তন কৰে ঔৰংগাবাদৰ হোটেল ব্যৱস্থাপনা প্ৰতিষ্ঠানৰ পৰিষদতো তেখেত সন্নিৱিষ্ট হৈছিল ইয়াৰোপৰি ফাটিমা জাকাৰীয়া 'মৌলানা আজাদ শিক্ষা সমাজ'ৰ সভাপতি আৰু 'মৌলানা আজাদ শৈক্ষিক ন্যাস'ৰ অধ্যক্ষ হিচাপে কাৰ্যনিৰ্বাহ কৰিছিল দুয়োটা অনুষ্ঠানেই ঔৰংগাবাদত আছে

২০০৬ চনত ভাৰত চৰকাৰে ফাটিমা জাকাৰীয়াক পদ্মশ্ৰী সন্মানেৰে সন্মানিত কৰে শিক্ষাৰ ক্ষেত্ৰলৈ আগবঢ়োৱা মূল্যৱান বৰঙণিৰ বাবে ভাৰতৰ ৰাষ্ট্ৰপতি এ পি জে আব্দুল কালামৰ পৰা তেখেতে উক্ত সন্মান লাভ কৰে

ব্যক্তিগত জীৱন
ফাটিমা জাকাৰীয়া হৈছে ৰফিক জাকাৰীয়াৰ দ্বিতীয়গৰাকী পত্নী ৰফিক জাকাৰীয়া আছিল এগৰাকী ভাৰতীয় ৰাজনীতিবিদ আৰু ইছলাম ধৰ্মৰ পাদ্ৰী ফাটিমা জাকাৰীয়া আছিল দুটি সন্তানৰ মাহীমাক জ্যেষ্ঠগৰাকী সন্তান হৈছে কলা ইতিহাসবিদ আৰু লেখক তেখেত মুম্বাইৰ নিবাসী আনহাতে দ্বিতীয়গৰাকী সন্তান হৈছে মনছুৰ জাকাৰীয়া তেখেতে ছিলিকন ভেলীৰ এগৰাকী প্ৰাক্তন উদ্যোগী আৰু বৰ্তমানে তেখেত বিত্ত পৰিচালনা কোম্পানী এটাৰ অংশীদাৰ ফাটিমা জাকাৰীয়াৰ জ্যেষ্ঠগৰাকী জৈৱিক পুত্ৰ হৈছে আৰ্শ্বাদ জাকাৰীয়া তেখেত এটা হেডজ্ পুঁজি ( )-ৰ নিয়ন্ত্ৰক আনহাতে কনিষ্ঠ পুত্ৰ হৈছে ফাৰিদ জাকাৰীয়া ফাৰিড জাকাৰীয়া 'নিউজ ৱিক' নামৰ আলোচনীখনৰ সম্পাদক ইয়াৰ লগতে তেখেত চিএনএন নিউজ চেনেলত সম্প্ৰচাৰিত হোৱা 'ফাৰিড জাকাৰীয়া জিপিএছ' অনুষ্ঠানটোৰ পৰিৱেশক

২০২১ চনৰ ৬ এপ্ৰিলত ঔৰঙ্গাবাদৰ কমলনয়ন বাজাজ চিকিৎসালয়ত ক'ভিড-১৯ ৰোগত জাকাৰীয়াৰ মৃত্যু হয়

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ক'ভিড-১৯ বৈশ্বিক মহামাৰীত মৃত্যু হোৱা ব্যক্তি
শ্ৰেণী:ভাৰতীয় সাংবাদিক
শ্ৰেণী:পদ্মশ্ৰী বঁটা বিজয়ী
এম. ফাটিমা বিবি (; ৩০ এপ্ৰিল ১৯২৭ - ২৩ নৱেম্বৰ ২০২৩) ভাৰতৰ উচ্চতম ন্যায়ালয়ৰ পূৰ্বৰ ন্যায়াধীশ তেওঁ ১৯৮৯ চনৰ ৬ অক্টোবৰ তাৰিখে তেওঁ উচ্চতম ন্যায়ালয়ৰ ন্যায়াধীশ হিচাপে নিযুক্তি লাভ কৰিছিল উচ্চতম ন্যায়ালয়লৈ নিযুক্তি লাভ কৰা তেওঁ প্ৰথম গৰাকী মহিলা উচ্চতম ন্যায়ালয়ৰ পৰা অৱসৰ গ্ৰহণ কৰাৰ পিছত তেওঁ ৰাষ্ট্ৰীয় মানৱধিকাৰ আয়োগত সদস্য হিচাপে নিযুক্তি লাভ কৰে তেওঁ ১৯৯৭ চনৰ পৰা ২০০১ চনলৈ তামিলনাডুৰ ৰাজ্যপাল আছিল তেওঁক ২০২৩ চনত কেৰেলা চৰকাৰে দিয়া দ্বিতীয় সৰ্বোচ্চ সন্মান কেৰেলা প্ৰভা বঁটাৰে সন্মানিত কৰা হয় ২০২৪ চনত ভাৰত চৰকাৰে তেওঁক মৰণোত্তৰভাৱে দেশৰ তৃতীয় সৰ্বোচ্চ অসামৰিক সন্মান পদ্মভূষণ বঁটা প্ৰদান কৰে

প্ৰাৰম্ভিক জীৱন আৰু শিক্ষা
১৯২৭ চনৰ ৩০ এপ্ৰিল তাৰিখে ত্ৰাভনকৰ ৰাজ্যৰ পথানমথিট্টাত ফাটিমা বিবিৰ জন্ম হৈছিল বৰ্তমান তেওঁৰ জন্মস্থান ভাৰতৰ কেৰালা ৰাজ্যত অৱস্থিত তেওঁৰ পিতৃ আন্নাভিটিল মীৰা চাহিব আৰু মাতৃ খাদেজা বিবি

তেওঁ প্ৰথমে পথানমথিট্টাৰ কেথলিক স্কুলত শিক্ষা লাভ কৰে তাৰ পিছত তেওঁ তিৰুঅনন্তপুৰমৰ ইউনিভাৰ্চিটি কলেজৰ পৰা বিজ্ঞানৰ স্নাতক ডিগ্ৰী লাভ কৰে তাৰপিছত তেওঁ তিৰুঅনন্তপুৰম চৰকাৰী আইন মহাবিদ্যালয়ৰ পৰা আইনৰ স্নাতক ডিগ্ৰী লাভ কৰে 

কৰ্মজীৱন
ফাটিমা বিবি ১৯৫০ চনৰ ১৪ নৱেম্বৰ তাৰিখে অধিবক্তা হিচাপে ভৰ্তি হয় কেৰালাৰ নিম্ন আদালতত তেওঁ কৰ্ম জীৱন আৰম্ভ কৰিছিল ১৯৫৮ চনত তেওঁ কেৰালাৰ জিলা কোৰ্টত মুন্সীফ পদত অধিষ্ঠিত হয় ১৯৬৮ চনত তেওঁ চাব-অৰ্ডিনেট ন্যায়াধীশ, ১৯৭২ চনত মুখ্য ন্যায়িক মেজিষ্টেট আৰু ১৯৭৪ চনত জিলা সত্ৰ ন্যায়াধীশ পদলৈ পদোন্নতি লাভ কৰে

১৯৮০ চনৰ জানুৱাৰী মাহত তেওঁ ভাৰতীয় আয়কৰ ট্ৰিবিউনৰ ন্যায়িক সদস্য হিচাপে নিযুক্তি লাভ কৰে তেওঁ ১৯৮৩ চনৰ ৪ আগষ্ট তাৰিখে উচ্চ ন্যায়ালয়ৰ ন্যায়াধীশ পদত অধিষ্ঠিত হয়

১৮৮৪ চনৰ ১৪ মে তাৰিখে তেওঁ উচ্চ ন্যায়ালয়ৰ স্থায়ী ন্যায়াধীশ হয় ১৯৮৯ চনৰ ২৯ এপ্ৰিল তাৰিখে তেওঁ উচ্চ ন্যায়ালয়ৰ পৰা অৱসৰ গ্ৰহণ কৰে তাৰ পিছত তেওঁ ১৯৮৯ চনৰ ৬ অক্টোবৰ তাৰিখে ভাৰতৰ উচ্চতম ন্যায়ালয়লৈ ন্যায়াধীশ হিচাপে নিযুক্তি লাভ কৰে ১৯৯২ চনৰ ২৯ এপ্ৰিল তাৰিখে তেওঁ উচ্চতম ন্যায়ালয়ৰ পৰা অৱসৰ গ্ৰহণ কৰে

 তামিলনাডুৰ ৰাজ্যপাল
১৯৯৭ চনৰ ২৫ জানুৱাৰী তাৰিখে ভাৰতৰ ৰাষ্ট্ৰপতিয়ে তেওঁক তামিলনাডুৰ ৰাজ্যপাল নিযুক্ত কৰে

তামিলনাডুৰ ৰাজ্যপালৰ পদত থকা সময়ত তেওঁ ৰাজীৱ গান্ধীৰ হত্যাৰ লগত জড়িত কাৰবন্দী চাৰিজনৰ শাস্তিৰ দয়া প্ৰাৰ্থনা প্ৰত্যাখান কৰে

 অন্যান্য 
তেওঁ ১৯৯৩ চনত কেৰালা পিছপৰা জাতি আয়োগৰ অধ্যক্ষা আছিল একে বছৰে তেওঁ ৰাষ্ট্ৰীয় মানৱধিকাৰ আয়োগৰো সদস্য হিচাপে কাৰ্যনিৰ্বাহ কৰিছিল ১৯৯০ চনত তেওঁ সন্মানীয় ডি.লিট ডিগ্ৰী আৰু মহিলা শিৰোমণি বঁটা লাভ কৰিছিল তেওঁ ভাৰত জ্যোতি বঁটাও লাভ কৰিছিল 

২০২৩ চনৰ ২৩ নৱেম্বৰ তাৰিখে ৯৬ বছৰ বয়সত ফাটিমা বিবিৰ মৃত্যু হয়

 তথ্য সংগ্ৰহ 

শ্ৰেণী:কেৰালাৰ ব্যক্তি
শ্ৰেণী:ভাৰতৰ ন্যায়াধীশ
শ্ৰেণী:মৃত ব্যক্তি
শ্ৰেণী:ভাৰতীয় অধিবক্তা
শ্ৰেণী:পদ্মভূষণ বঁটা বিজয়ী
শ্ৰেণী:ভাৰতৰ মহিলা ন্যায়াধীশ
ফাটিমা বেগম (, ১৮৯২১৯৮৩) এগৰাকী ভাৰতীয় অভিনেত্ৰী, পৰিচালিকা আৰু চিত্ৰনাট্য ৰচয়িতা তেওঁক ভাৰতীয় চলচ্চিত্ৰৰ প্ৰথম মহিলা পৰিচালিকা বুলি ভবা হয় ছবিজগতত প্ৰবেশ কৰাৰ চাৰি বছৰৰ ভিতৰতে তেওঁ চিত্ৰনাট্য ৰচনা, পৰিচালনা আৰু প্ৰযোজনাৰ ক্ষেত্ৰখনতো নিজৰ স্থিতি সাব্যস্ত কৰিছিল তেওঁ নিজৰ প্ৰডাকচন হাউচ ফাতিমা ফিল্মচৰ পৰা ১৯২৬ত বুলবুল-ই-পৰিস্তান নিৰ্মাণ কৰিছিল

পৰিয়াল
এটা উৰ্দুভাষী মুছলমান পৰিয়ালত ফাটিমা বেগমৰ জন্ম হৈছিল তেওঁ শচীন ষ্টেটৰ নবাব ইব্ৰহিম মহম্মদ য়াকুত খান তৃতীয়ক বিয়া কৰাইছিল বুলি ধৰা হয় অৱশ্যে এই বিবাহৰ বা নবাব আৰু ফাটিমাৰ মাজত কোনো চুক্তি হোৱাৰ বা ফাটিমাৰ কোনো সন্তানক নবাবে স্বীকৃতি দিয়াৰ কোনো তথ্য নাই মুছলমান পাৰিবাৰিক আইনত আইনসঙ্গত পিতৃত্ব এক পূৰ্বচৰ্ত তেওঁৰ তিনিজনী জীয়াৰী আছিল- জুবেইদা, চুলতানা আৰু চাহজাদী জুবেইদা আৰু চুলাতানা নিৰ্বাক যুগৰ ভাৰতীয় চলচ্চিত্ৰৰ তাৰকা আছিল

কৰ্মজীৱন
ফাটিমাই কৰ্মজীৱনৰ পাতনি মেলিছিল উৰ্দু মঞ্চত পিছত তেওঁ আৰ্দেশিৰ ইৰাণীৰ নিৰ্বাক ছবি বীৰ অভিমন্যুত (১৯২২) অভিনয়ৰ যোগে চলচ্চিত্ৰ জগতত ভৰি দিয়ে সেই সময়ত মঞ্চ আৰু চলচ্চিত্ৰত সাধাৰণতে পুৰুষে অভিনয় কৰিছিল গতিকে এগৰাকী মহিলাই মহিলাৰ অভিনয় কৰাত ফাটিমা জনপ্ৰিয় তাৰকা হৈ পৰিছিল তেওঁৰ বগা চেহেৰা আৰু গাঢ় মেক-আপৰ বাবে সেই সময়তৰ চেপিয়া বা কলা-বগা ছবিত জিলিকি উঠিছিল বেছিভাগ নায়ক বা নায়িকাই ৱিগ () ব্যৱহাৰ কৰিছিল ১৯২৬ত তেওঁ ফাটিমা ফিল্মচ নামেৰে চলচ্চিত্ৰ নিৰ্মাণ কোম্পানী এটা স্থাপন কৰিছিল, যিটো ১৯২৮ত বা ভিক্টোৰিয়া ফাটিমা ফিল্মচ নামেৰে জনাজাত হৈছিল তেৱেঁ ট্ৰিক ফটোগ্ৰাফীৰ বাটকটীয়া আছিল ১৯২৬ত ফাটিমাই বুলবুল-ই-পৰিস্তান নিৰ্মাণ কৰে এই ছবিখন মহিলা পৰিচালকে পৰিচালনা কৰা প্ৰথম ছবি বুলি ধৰা হয় ছবিখনৰ কোনো প্ৰিণ্ট বৰ্তমান পোৱা নাযায় কিন্তু এইখন ট্ৰিক ফটোগ্ৰাফী আদি বহুতো স্পেচিয়েল ইফেক্ট ব্যৱহাৰ কৰা এখন ব্যয়বহুল ফেণ্টাচী ছবি বুলি গণ্য কৰা হয় তেওঁ নিজৰ প্ৰডাকচনৰ কাম কৰাৰ উপৰিও ১৯৩৮ৰ ছবি দুনীয়া ক্যা হ্যায় লৈকে কহিনুৰ ষ্টুডিঅ আৰু ইম্পেৰিয়েল ষ্টুডিঅৰ বাবেও কাম কৰিছিল তেওঁ পৰিচালনা কৰা শেষ ছবিখন গদেছ অফ লাভ (১৯২৯)

চলচ্চিত্ৰপঞ্জী
 বৰ্ষ ছবি ভূমিকা টোকা ১৯২২  বীৰ অভিমন্যু  অভিনেত্ৰী  আৰ্দেশিৰ ইৰাণীৰ নিৰ্বাক-ছবিত প্ৰথম অভিনয় ১৯২৬  বুলবুল-ই-পৰিস্তান  পৰিচালক মহিলা পৰিচালকৰ প্ৰথম ভাৰতীয় ছবি ১৯২৯  গডেচ অফ লাক  পৰিচালক  ১৯৩৮ দুনীয়া ক্যা হ্যায়  অভিনেত্ৰী 

উত্তৰাধিকাৰ
১৯৮৩ চনত ৯১ বছৰ বয়সত তেওঁৰ ম়ত্যু হয় তেওঁৰ জীয়াৰী জুবেইদা এগৰাকী নিৰ্বাক ছবিৰ অভিনেত্ৰী থকাৰ উপৰিও প্ৰথম সবাক-ছবি আলম আৰাৰ নায়িকা আছিল

তথ্যসূত্ৰ

বাহ্যিক সংযোগ

 

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:ভাৰতৰ চলচ্চিত্ৰ পৰিচালক
শ্ৰেণী:চলচ্চিত্ৰ প্ৰযোজক
শ্ৰেণী:ভাৰতৰ নিৰ্বাক চলচ্চিত্ৰৰ অভিনেত্ৰী
ফাটিমা লোধী (; জন্ম: ২৯ ছেপ্টেম্বৰ ১৯৮৯) এগৰাকী পাকিস্তানী সামাজিক কৰ্মী আৰু তেওঁ বৰ্ণবাদৰ বিৰুদ্ধে নিজৰ মত ৰাখি আহিছে৷ তেওঁ "বৈচিত্ৰ্যৰ চেম্পিয়ন" নামেৰে জনাজাত৷  

 প্ৰাৰম্ভিক জীৱন আৰু শিক্ষা 
সৰ্বভাৰতীয় ক্ৰিকেটাৰ তথা কৰাচীৰ এগৰাকী প্ৰাক্তন নিৰ্বাচক আব্বাছ খান লোধীৰ নাতিনী পাকিস্তানৰ কৰাচীত জন্মগ্ৰহণ কৰা তেখেত ডাঙৰ-দীঘল হৈছিল ইছলামবাদত ছেইণ্ট পেট্ৰিক স্কুলৰ পৰা প্ৰাথমিক শিক্ষা লাভ কৰি দৰ্শনত স্নাতকোত্তৰ ডিগ্ৰী লাভ কৰাৰ দিশত অধ্যয়ন কৰিছে

সক্ৰিয়তা
২০০৮ চনত তেওঁ অন্তৰ্ভুক্ত শিক্ষা ব্ৰিটিছ কাউন্সিলৰ কৰ্মশালা আৰু উই কেন এণ্ড ভিলেন্স এগেইনষ্ট ৱমেনৰ বাবে প্ৰশিক্ষণৰ সুবিধা প্ৰদান কৰে ২০১১ চনত ৰটাৰেক্টত অংশগ্ৰহণ কৰে এচিড জ্বলোৱা লোকসকলৰ অধিকাৰৰ পোষকতা কৰি এইচ আই ভিএইডছ, এছআৰএইচআৰ, আৰু মহিলাৰ ওপৰত হোৱা হিংসাৰ বিৰুদ্ধে মন্তব্য আগবঢ়াই আহিছে

লোধীয়ে ২০১৩ চনৰ ছেপ্টেম্বৰ মাহত ডাৰ্ক ইজ ডিভাইন নামৰ বিশ্বব্যাপী বৰ্ণবাদ বিৰোধী অভিযান আৰম্ভ কৰিছিল, যিটো তেওঁ মহিলা আৰু পুৰুষ উভয়ৰে বাবে বুলি কয় ডাঙৰ হোৱাৰ সময়ত বৰ্ণবাদৰ নেতিবাচক প্ৰভাৱ আৰু ছালখন পাতল কৰাৰ হেঁচাত তেওঁৰ অভিজ্ঞতাক "কোনোৱেই আপোনাক বিয়া কৰাব নোৱাৰে" বুলি বৰ্ণনা কৰিছে তেওঁৰ অভিযানত ছ'চিয়েল মিডিয়াত তেওঁৰ বাৰ্তা শ্বেয়াৰ কৰা, বিজ্ঞাপন কোম্পানীক প্ৰত্যাহ্বান জনোৱা, স্কুলৰ প্ৰচাৰৰ কাম, আলোচনা চক্ৰ আৰু তৃণমূল পৰ্যায়ৰ সক্ৰিয়তাৰ সংমিশ্ৰণ জড়িত হৈ আছে ২০২৪ চনলৈকে ২০খন দেশত ডাৰ্ক ইজ ডিভাইন আন্দোলন সক্ৰিয় হৈ পৰিছিল

২০২৫ চনৰ জানুৱাৰী মাহত লোধীয়ে আন্তৰ্জাতিক বিষয় আৰু কূটনৈতিক আলোচনী অব্জাৰ্ভাৰ ডিপ্লমেটৰ সৈতে ডাৰ্ক ইজ ডিভাইন অভিযান আৰম্ভ কৰাৰ পিছত সন্মুখীন হোৱা বিৰোধিতাৰ বিষয়ে কথা পাতে, কিন্তু আৰম্ভণিৰ পিছৰে পৰা পাকিস্তানত ক'লা চালৰ মহিলাসকলৰ সংবাদ মাধ্যমৰ প্ৰতিনিধিত্ব কেনেকৈ বৃদ্ধি পাইছে আৰু অন্তৰ্ভুক্তি গঢ়ি তোলাৰ বাবে বৰ্ণবাদক কেনেকৈ সম্বোধন কৰাটো অতি প্ৰয়োজনীয় সেই বিষয়ে অৰ্থপূৰ্ণ আলোচনা কৰা হৈছে

তথ্যসূত্ৰ

শ্ৰেণী:পাকিস্তানৰ মহিলা অধিকাৰ কৰ্মী
220নতুন দিল্লীৰ ৰাষ্ট্ৰীয় সংগ্ৰহালয়ত থকা ফাড় চিত্ৰকলাৰ স্ক্ৰল পাবুজী কি ফাড়ত লোক-দেৱতা পাবুজী 
ফাড় চিত্ৰকলা বা ফাড় (: , হিন্দী: ) ভাৰতৰ ৰাজস্থান ৰাজ্যত প্ৰচলিত ধৰ্মীয় স্ক্ৰল চিত্ৰকলা আৰু লোক চিত্ৰকলাৰ এক শৈলী এই শৈলীৰ চিত্ৰকলা পৰম্পৰাগতভাৱে দীঘল কাপোৰ বা কেনভাছৰ ওপৰত কৰা হয়, যাক ফাড বুলি জনা যায় ৰাজস্থানৰ লোকদেৱতাৰ আখ্যান, বেছিভাগেই পাবুজী আৰু দেৱনাৰায়ণৰ আখ্যান ফডছত চিত্ৰিত কৰা হৈছে ভোপা, পুৰোহিত-গায়কসকলে পৰম্পৰাগতভাৱে ৰং কৰা ফাডবোৰ লগত লৈ যায় আৰু এইবোৰক লোকদেৱতাৰ চলন্ত মন্দিৰ হিচাপে ব্যৱহাৰ কৰে, যিসকলক অঞ্চলটোৰ ৰেবাৰী সম্প্ৰদায়ে পূজা কৰে পাবুজীৰ ফাডবোৰ সাধাৰণতে প্ৰায় ১৫ ফুট (৪.৬ মিটাৰ) দীঘল হয়, আনহাতে দেৱনাৰায়ণৰ ফাডবোৰ সাধাৰণতে প্ৰায় ৩০ ফুট দীঘল হয় পৰম্পৰাগতভাৱে ফাডবোৰত শাক-পাচলিৰ ৰঙেৰে ৰং কৰা হয় 

এই শিল্পৰ পৰম্পৰাগত উদাহৰণ হ'ল দেৱনাৰায়ণ কি ফাড় আৰু পাবুজী কি ফাড় এই শৈলীৰ চিত্ৰকলাত শ্ৰী লাল যোশী আৰু প্ৰদীপ মুখাৰ্জীয়ে প্ৰায় চল্লিশ বছৰ আগতে বৈপ্লৱিক পৰিৱৰ্তন আনিছিল মুখাৰ্জীৰ এই চিত্ৰসমূহৰ আধুনিক সংস্কৰণ ৰামচৰিতমানস, গীত গোবিন্দ, কুমাৰসম্ভৱ, ভাগৱত আৰু হনুমান চলিছাৰ কাহিনীৰ ওপৰত আধাৰিতফাড় চিত্ৰকলাৰ কলাসম্পদক পৰম্পৰাগতভাৱে কেৱল যোশী সমাজেহে চৰ্চা কৰিছিল কিন্তু ১৯৬০ চনত শ্ৰী লাল যোশীয়ে যোশী কলা কেন্দ্ৰ নামৰ বিদ্যালয় এখন প্ৰতিষ্ঠা কৰি এই কলা প্ৰকাৰ ন- শিকাৰুসকলক শিকোৱাৰ উদ্দেশ্যে আৰম্ভ কৰে আজি এই বিদ্যালয়খন চিত্ৰশালা নামেৰে জনাজাত আৰু ৰাজস্থানৰ ভিলৱাৰা চহৰত অৱস্থিত
তথ্য সূত্ৰ

শ্ৰেণী:চিত্ৰ শৈলী
ফাতিমা বিন্ত মহম্মদ আল-ফিহৰিয়া ( ইংৰাজী :    -)আল-কুৰাছিয়া এগৰাকী আৰব মহিলা আছিল  যিয়ে ৮৫৭৮৫৯ খ্ৰীষ্টাব্দত মৰক্কোৰ ফেজত আল-কাৰাৱিয়িন মছজিদ প্ৰতিষ্ঠা কৰাৰ কৃতিত্ব লাভ কৰে উম্ম আল-বানিন নামেৰেও পৰিচিত আল-ফিহৰিয়াৰ মৃত্যু হৈছিল প্ৰায় ৮৮০ খ্ৰীষ্টাব্দত পৃথিৱীত প্ৰথম বিশ্ববিদ্যালয় প্ৰতিষ্ঠাপক বুলিও জনা যায়

শ্ৰেণী:পোখালি (জীৱনী)